Дунë, 01 феврал 2015\n20 октябр 2019, Тошкент вақти: 17:32\nХитойликларга украин аёлларига уйланиш тавсия қилинмоқда\nХитойда эркакларга нисбатан аёллар сонининг кескин камайиб кетгани мамлакат расмийларининг жиддий ташвишига сабаб бўлаяпти. Айни пайтда расмий Пекин бу муаммони хориждан, шу жумладан, Украинадан келин олиш билан ҳал қилишни кўзлаётир.\nКиев ҳукумати Минскдаги музокараларда муросага эришилишига умид қилмоқда\nУкраина шарқида қонли тўқнашувлар давом этаётган бир пайтда Киев ҳукумати бугун Минск шаҳрида бўладиган уч тарафлама музокараларда ўт очишни тўхтатиш борасида муросага келинишига умид қилмоқда.\nУкраин талабалари россиялик талабаларга - "Ахборот пардасини кўтаринг!"\nУкраиналик талабалар россиялик талабаларни Кремль тарғиботига ишонмасликка чақириб, "Ахборот пардасини кўтаринг!" номли видеороликни эълон қилди. Украинадаги бир нечта ўқув юрти талабалари Россияда давлат назорат қиладиган ахборот воситалари Украина ҳақида бераётган хабарларни ҳеч бўлмаса текшириб кўришга чақирди.\nДепортация марказларидаги ўзбеклар ўз ватанига қайтариб юборишларини сўрамоқда\nРоссияда иқтисодий инқироз ва рублнинг қадрсизланиши давом этаётган бир пайтда, хориж фуқароларини сақлаш марказларига олиб келинаётган мигрантлар сони камаймаётир. Москванинг Сахарово депортация марказида ўз ватанига қайтариб юборилишларини ойлаб кутаётган ўзбек муҳожирлари кўпчиликни ташкил этади.


Audi рекламаси ўйинчоқ автомобили ёрдамида суратга олинди\n18:26 / 29.03.2017\nМексикалик сураткаш Феликс Эрнандес Audi Q2 рекламасининг съёмка жараёнидан лавҳалар тақдим этди. Унда автомобилнинг митти моделларидан фойдаланилган. Audi'нинг расмий сайтида шу ҳақида маълум қилинди.\nЭрнандес лойиҳа учун уч саҳна ишлаб чиқди: саҳро, шаҳар кўчаси ва БААдаги Дубай канали орқали кўприкка олиб чиқувчи йўл.\nСураткаш ўзининг Канкундаги студиясида цемент ва сув ёрдамида ҳақиқатга жуда яқин қум уюмларини яратди. Бундан ташқари, бошқа бир эпизод учун фон танлаш мақсадида Дубайга бориб келишига тўғри келди.\n"Фантазиянинг поёни бўлмайди, чекловлар бизнинг ичимизда. Ўйлашимча, манзарали суратларнинг 70 фоизи - керакли вақтда керакли жойда бўлиш. Албатта, бу жой ва вақтни топиш учун ҳаракат талаб қилинади", - дейди сураткаш Феликс Эрнандес.\n2016 йилнинг октябрида Эрнандес Audi R8 автомобили суратлар сериясини тақдим этган, унда ҳам автомобилларнинг ўйинчоқ версиялари қўлланган.\nAudi реклама автомобиль


Қатар зиёратчиларнинг Саудияга парвозларини блокламоқда\nСаудия Арабистонининг катта муфтийси Шайх Абдул Азиз Аш-Ашайх қатарлик зиёратчилар учун йўналтирилган самолётларнинг қўнишига рухсат бермаган Доҳани танқид остига олди. Аш-Шайх Доҳанинг бу ишини нотўғри ва хавфли деб атади, дея хабар беради "Аш-Шарқ Ал-Аусат" газетаси.\nГап шундаки, Saudia авиакомпанияси қатарлик зиёратчиларни Доҳадан Жиддага олиб келиши керак бўлган, бироқ бунинг уддасидан чиқа олмаган. Қатар ҳукумати авиакомпания самолётларининг қўнишига рухсат бермаган. Ҳолбуки, бунинг учун керакли бўлган расмий ҳужжатлар бир неча кун аввал йўлланган.\nҚатор араб давлатлари Қатар билан дипломатик алоқаларни узиб қўйганидан кейин Саудия Арабистони, БАА, Баҳрайн ва Миср авиакомпаниялари мамлакатнинг ҳаво кенглигидан фойдаланишни тўхтатишган. Шунингдек Qatar Airways ҳам уларнинг ҳаво кенглигидан фойдаланиши тақиқланган.\nЎтган ҳафта валиаҳд шаҳзода Муҳаммад бин Салмон ва Қатар шайхи Абдулла бин Али Ат-Таний ўртасида бўлиб ўтган музокаралардан сўнг Қироллик қатарлик зиёратчиларни Жиддага келтириш учун етти самолёт йўллаш мажбуриятини ўз зиммасига олган эди.\nСаудия Арабистони Қатар тақиқлов Ҳаж зиёрати


Reuters: Россия Асаднинг ўрнига келиши мумкин бўлган номзодлар рўйхатига эга\n16:32 / 18.12.2015\nҒарблик дипломатлардани бирининг Рейтер агентлигига маълум қилишича, Россия Сурия президенти Башар Асаднинг алмаштириши мумкин бўлган бир неча номзоддан иборат рўйхат тузиб чиққан. Манба ўз хабарининг барча жиҳатларини ошкор этишни истамаган.\nҚайд этилишича, Суриядаги вазиятга алоқадор томонлар ўтиш жараёнидан кейин Башар Асаднинг ҳокимиятдан кетиши бўйича муросага келиши керак.\n"Россия Ғарб давлатларига Башар Асаднинг Сурия ҳукумати тепасидан кетишига ҳеч қандай эътирози йўқлигини билдирди. Уларнинг шу вақтгача қатъий тарзда Асаднинг қолишини ёқлаб келган эди", дейди дипломат.\nУнинг сўзларига кўра, Ғарб давлатлари, Туркия, Саудия Арабистони ва бошқаларнинг Башар Асадни ҳокимиятдан четлаштириш бўйича якдил фикрда бўлиб келгани Москванинг бунга розилик билдиришига олиб келган. Лекин бу Россия ва иккинчи томоннинг умумий фикрга келганини англатмайди.\nСуриядаги вазиятни ҳал қилиш бўйича музокараларнинг учинчи раунди 18 декабрь куни Нью-Йорк шаҳрида ўтказилади. Маслаҳатлашувлар жараёнида АҚШ Давлат котиби Жон Керри, Россия ТИВ раҳбари Сергей Лавров ва ўнлаб бошқа вазирлар иштирок этади.\nБу борадаги музокараларнинг аввалги раунди ноябрь ойида Австрия пойтахти Вена шаҳрида ўтказилганди. Унда томонлар январь ойида Сурия ҳамда мухолифат ўртасида музокаралар ташкил қилинишига келишиб олишганди. Шундан сўнг, 1,5 йил давомида Сурияда ўтиш даври ҳукумати амалда бўлади. 1,5 йилдан кейин эса сайловлар ўтказилади.


Хамма янгиликлар / 06.01.2020\nБош прокуратура Гулнора Каримова ва бошқаларга нисбатан бўлган жиноят иши юзасидан олиб борилган тергов ҳаракатларини якунлади.\nАҚШ Вакиллар палатаси шу ҳафта президент Доналд Трампнинг Эрон бўйича ҳарбий ваколатларини чеклаш тўғрисида қарор қабул қилинади.\nМарказий банк хорижий валюталарнинг сўмга нисбатан янги қийматини белгилади. Доллар курси ўтган ҳафтага нисбатан 0,33 сўмга ошди.\nТуркия президенти Тойиб Эрдўғон турк ҳарбийларини Ливияга юборилишини эълон қилди. Мамлакат парламенти буни маъқуллади.\nПлеханов номидаги Россия иқтисодиёт университети Сиёсатшунослик ва жамиятшунослик кафедраси мудири, Ҳарбий сиёсатшунослар уюшмаси эксперти Андрей Кошкин афғон жангариларига қарши курашаётган кучлар дуч келадиган қийинчиликлар ҳақида гапирди.\nБанк кенгашининг йиғилиши бўлиб ўтди, унинг иштирокчилари бошқарув раиси Олег Кимнинг 2020 йил 3 январдан ваколатларини режадан ташқари бекор қилиш ва у билан тузилган меҳнат шартномасини бекор қилиш масаласини ижобий ҳал этдилар.\nЎзбекистон Адлия вазири Руслан Давлетов давлат хизматчиларининг муносиб маошлари коррупцияга қарши курашишда ва тизимдаги вакансияларни тўлдиришда қандай ёрдам бериши ҳақида гапирди.\nЭрон президенти Ҳасан Руҳоний ва Мудофаа вазири Амир Хотамий Эрон Исломий инқилобий қўриқчилар корпусининг “Қудс” махсус кучлари қисми бошлиғи, генерал Қосим Сулаймонийнинг ўлдирилишидан кейин қасос олиш ва "оғир зарбаларни" ваъда қилди.


Раҳбарни танқид қилиб, тили куйганлар\nО.Ғойибов “Озодлик” мухбири билан суҳбатда Фарғона стадионида футбол ўйини пайтида рўй берган бир воқеани ҳикоя қилиб берди.\n“Ўйин пайтида самарқандликлар мураббийси майдонга чиқиб кетди. Мен уни қайтариш кераклиги, орқасидан халқ ҳам чиқиб кетса, тўполон бўлиши мумкинлигини айтдим. Шу пайт ёнимга учта милиция офицери келиб, пўписа қилишни бошлади. Чўнтагимга наша тиқиб ҳам, уйимга ўқ ташлаб ҳам тинчита олишмагани, яна нега стадионда ҳам бақираётганимни айтишди. Хуллас, жуда диққат қилишди. Булар мени тинч қўядиган эмас. Кетмасам бўлмайдиганга ўхшайди”, - дейди Обид ҳожи.\n“Менинг орқамдан ҳам доимий кузатув мавжуд. Қаерга борсам, тасвирга олишади”, - деди М.Тожибоева.


Кундузги шифохоналар нега самарали ишламаяпти?\nКейинги йилларда юртимизда тиббиёт соҳасига жуда катта эътибор қаратилмоқда. Президентимизнинг ташаббуси билан юритилаётган кенг кўламли ислоҳотлар қаторида шаҳарларда оилавий поликлиникалар, туманларда эса, қишлоқ оилавий поликлиникалари фаолияти йўлга қўйилди. Уларда кундузги шифохоналар ташкил қилинди.\n2019 йил 29 май куни Ўзбекистон Республикаси Олий Мажлиси Қонунчилик палатаси Фуқароларнинг соғлиғини сақлаш масалалари қўмитаси томонидан ўтказилган бирламчи тиббиёт мауссасаларида аҳолига амбулатор хизмат кўрсатиш самарадорлигини ошириш масалаларига бағишланган йиғилишида ана шу саволларга жавоб изланди.\nТаъкидланганидек, кўпчиликнинг кеча–кундуз шифохонада ётиб даволанишга имкони бўлавермайди. Натижада, айниқса, кекса ёшдаги фуқаролар, эҳтиёжманд аҳоли қатлами ётиб даволанмайди. Ўзига яқин ҳудуддаги оилавий ёки қишлоқ оилавий поликлиникалардаги кундузги шифохоналар ана шундай тоифадаги беморлар учун жуда қўл келади. Ваҳоланки, оилавий поликлиниканинг ўзида қон таҳлили ва бошқа анализларни ҳам топшириш, тегишли муолажаларни олиш имкони мавжуд.\nШундан келиб чиқиб айтиш мумкинки, кундузги шифохоналарда муолажа олиш, биринчидан, бемор вақтини, маблағини тежайди, оворагарчиликнинг олдини олади. Иккинчидан, хаста одам кундузги шифохонада доимий ҳолидан хабар олувчи шифокори ва патронаж ҳамширасининг назоратида бўлади.\nОлий Мажлис Қонунчилик палатаси депутатлари жойларда ўтказган ўрганишлар жараёнида, афсуски, кундузги шифохоналар имкониятидан етарлича фойдаланилмаётгани аниқланди. Айрим оилавий поликлиникаларда кундузги шифохоналар учун хоналар етишмаса, бошқаларида эса, кровать ёки бошқа шунга ўхшаш сабаблар билан шифо ўринлари ташкиллаштирилмаган.\nУшбу масала Ҳукумат ҳисоботида ҳам айрим депутатлар томонидан ўртага ташланган эди.\n2017 йил 22 сентябрда Соғлиқни сақлаш вазирлиги томонидан тасдиқланган вақтинчалик штатлар нормативида кундузги шифохоналар учун 20 та шифо ўрни мавжуд бўлганда 1 штат врач ва ҳамширалар ажратилиши кўрсатилган. Жойлардаги шароитлардан келиб чиқиб, 10–12 шифо ўринлари ташкил қилинган оилавий поликлиникаларга 0,5 ставка шифокор ва ҳамшира штатлари ажратилган. Ваҳоланки, бу атиги уч соат ишлайди дегани, холос, қолган вақтда кундузги шифохона ишламайдими, деган ҳақли савол туғилади. Депутатларнинг фикрига кўра, ўзи жойлардаги оилавий поликлиникаларда 20 шифо ўрнини ташкил қилишга эҳтиёж ҳам йўқ аслида. Имкониятдан келиб чиқиб ташкил этилган шифо ўринларида фуқаролар асосан муолажасини олиб, тезда жойни бўшатиб бериши ҳисобига нафақат 20 та, балки кун давомида ундан ҳам кўп беморларга хизмат кўрсатиш имкони мавжуд.\nДепутатларнинг фикрича, аслида 20 та шифо ўрнидан келиб чиқиб штат ажратиш амалиёти Молия ёки Соғлиқни сақлаш вазирликларининг бюджет маблағларини иқтисод қилиш мақсадида, аниқ таҳлилларсиз жорий қилган иши ҳисобланади. Бугунги кундаги воқелик бу айнан жойлардаги вазиятдан келиб чиқилган аниқ ёндашув натижаси эмаслигини кўрсатмоқда.\nАлоҳида қайд этиш керакки, кеча кундуз ишлайдиган шифохонада ётиб даволанишда аҳолининг муайян қатламига дори-дармонлар бепул. Қолганларига эса, бундай имконият йўқ. Лекин нормативларга тегишли ўзгартишлар киритиб, худди кеча кундуз ётиб даволанадиган шифохонадагидек оилавий поликлиникалардаги кундузги шифохоналарда даволанганларга ҳам дори-дармонларни бепул тақдим этиш мақсадга мувофиқ.\nТанқидий таҳлил, баҳс-мунозара руҳида кечган йиғилишда муҳокама қилинган масалаларни ҳал этиш юзасидан Молия ва Соғлиқни сақлаш вазирликлари мутасаддилари ҳамда экспертлар иштирокида чуқур муҳокама қилинди.\nҚўмита йиғилишида Молия ва Соғлиқни сақлаш вазирлигига тегишли сўров киритиш тўғрисида қарор қабул қилинди.\nКўришлар сони: 910


23 ноябрь куни Ўзбекистонда ёғингарчилик кузатилмайди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 23 ноябрь куни Ўзбекистонда ёғингарчилик кузатилмайди\t15:35, 22 ноябрь 2016\tРеспублика Гидрометеорология марказининг хабар беришича, 23 ноябрь куни Тошкентда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шимоли-шарқдан секундига 3-8 метр тезликда шамол эсади. Кечаси 7-9, кундузи 2-4 даража совуқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шимоли-шарқдан секундига 7-12 метр тезликда шамол эсади. Кечаси 13-18, кундузи 5-10 даража совуқ, Устюртда кечаси 20-23, кундузи 10-13 даража совуқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шимоли-шарқдан секундига 7-12 метр тезликда шамол эсади. Кечаси 13-18, кундузи 5-10 даража совуқ бўлади.\nТошкент, Самарқанд, Жиззах, Сирдарё ва Қашқадарё вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шимоли-шарқдан секундига 7-12 метр тезликда шамол эсади. Кечаси 7-12, кундузи 0-5 даража совуқ бўлади.\nСурхондарё вилоятида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шимоли-шарқдан секундига 7-12 метр тезликда шамол эсади. Кечаси 5-10, кундузи 0-5 даража совуқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 5-10 метр тезликда шамол эсади. Кечаси 5-10, кундузи 0-5 даража совуқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Баъзи жойларда туман тушади. Шимоли-шарқдан секундига 7-12 метр тезликда шамол эсади. Кечаси 13-18, кундузи 3-8 даража совуқ бўлади.


Бугун ҳар 12 йилда содир бўладиган ҳодиса кузатилмоқда: Ой тутилиши ва бошқалар - Namanganliklar.uz\nБугун ҳар 12 йилда содир бўладиган ҳодиса кузатилмоқда: Ой тутилиши ва бошқалар\nБугун, 26 май куни Ойнинг Ерга энг яқин келиши (Супер Ой) ва тўлиқ тутилиши ҳодисаси рўй беради. Бу ҳақда Москва планетарийсига асосланиб ТАСС хабар берди.\nТўлиқ тутилиш тўлин Ой ҳодисаси ҳамда табиий йўлдошнинг Ерга янги яқин келиши билан бир пайтга тўғри келмоқда. Бунақаси 12 йилда бир марта содир бўлади.\n«Тўлиқ тутилиш 14 дақиқа 30 сония давом этади, бу пайтда сояда қолган Ой дискининг шимолий қисми (тепаси) унинг бошқа қисмларидан анча ёрқин кўринади. Соянинг ташқи қисмлари Ернинг шимолий қутб ҳудудларида ёруғлик атмосфера озони томонидан ютилиши натижасида кўкиш тусга киради», — дейилади хабарда.\nОй Ерга 362 минг километргача яқинлашди. Супер Ой деб номланувчи бу ҳодисани бутун дунёда кузатиш мумкин бўлди. Ҳодиса вақти — соат 6:52 (Тошкент вақти билан).\nСупер Ой ҳодисасидан орадан 10 соатлар ўтиб, соат 16:19 дан (Тошкент вақти билан) Ойнинг тўлиқ тутилиши юз беради. Бу ҳодисага Шимолий Американинг ғарбий соҳили, Осиёнинг шарқий соҳили, Индонезия, Австралия ва Тинч океани оролларида яшовчилар гувоҳ бўлишади.\nРоссияда фақат Сибирь жануби-шарқида ва Узоқ Шарқда яшовчилар Ой тутилишини кўра олишлари хабарда айтилган. Бизда эса Қуёш ботиши соат 19:44 га тўғри келгани боис, Ойнинг тутилиши деярли сезилмай ўтиб кетиши мумкин.\n5 467 Ko'rishlar


KUN.UZ видеодайжести: Бензин инқирози, Бош вазирнинг Германияга сафари, Сочидаги учрашув ва бошқалар\n00:14 / 15.11.2017\nKUN.UZ сайти янги лойиҳага қўл ургани ҳақида хабар берган эдик. Бундан буён куннинг энг муҳим воқеалари тафсилотлари видеодайжест кўринишида мухлислар эътиборига ҳавола қилиб борилади. Видеодайжестнинг навбатдагисида 14 ноябрь куни рўй берган воқеа ва янгиликларга тўхталиб ўтилган:\nШавкат Мирзиёев геология соҳасининг бугунги ҳолатини танқидий таҳлил қилди ва соҳасига чет эл инвестицияларини фаол жалб этишга доир кўрсатмалар берди\nБош вазир Абдулла Арипов Германияга ташриф буюради ва Европадаги 200та компания вакиллари олдида нутқ сўзлайди\nҚирғизистонда Ўмурбек Бабанов «Республика — Ата Журт» фракцияси раҳбарлигини тарк этди\nЭнди Ўзбекистондаги бўш иш ўринлари ҳақида маълумотлар махсус веб-сайтда аниқ юритилади\nЎзбекистон бўйлаб бензин нархи ошадими деган савол барчани қийнаб келаётган эди. Вилоятларида бензин инқирози рўй бераётган эди. Ниҳоят бензин нархи деярли 35-40 фоизга ошиши эълон қилинди.\n14 ноябрда рўй берган янгилик, воқеа ва ҳодисаларнинг кундалик дайжестидан фарқли ўлароқ, видеодайжестни Кун.узнинг Youtube каналидан қуйидаги ҳавола орқали томоша қилишингиз мумкин:\n23:42 / 15.12.2017\n00:29 / 15.12.2017\n22:47 / 08.12.2017


Эр: Йўқ, йўқ, тойчоқ, сиз синфингиздаги ўртоқларингизни ё бир кун олдин, ё бир кун кейин чақирасиз. Туғилган кунингизда сира ҳам тўғри. Хўпми, тойчоқ?\nБола: Қанақа одамлар?\nЭр: Катта одамлар, казо-казолар, аслзодалар келади.\nБола: У нима деганингиз?\nЭр: Яъни... сизга нима десам экан, яъни яхши одамлар келишади. Энди, тойчоқ, сиз дарсингизни қилинг! Бизнинг ойингиз билан ишимиз бор.\nБола: Хўп (Четроққа бориб ўтиради).\nЭр: Қани, Қутби, қоғоз-қалам олиб бундай ўтир, чақирадиган одамларимизнинг бир рўйхатини тузиб олайлик.\nХотин: Ҳозир, ҳозир (Хотин жавондан қоғоз-қалам олиб эрига келтиради).\nЭр: Йўқ, йўқ, ўзинг ёз, хатинг чиройли. Менинг хатимни ўқийдиган ҳали онасидан туғилмаган. Энди ишга ўтайлик. Ёз! Биринчи навбатда, рўйхатнинг бош-қоши, уйимизнинг тўри шак-шубҳасиз...\nХотин: Боситхон акангиз!\nЭр: Ичимсан-да хотин, ичимсан. Боситхон акамлар рафиқалари билан!\nХотин: Ҳой, дадаси, бир галчалик шу Боситхон акангизни таклиф қилмасак қандай бўларкан? Ахир, қачон бирорта чақириқ қилмайлик, бош-қошида Боситхон акангиз келади. Бир галчалик...\nЭр: Ўв! Боситхон акамларнинг нега сенга оғирлиги тушиб қолди?\nХотин: Менга эмас сизларга оғирлиги тушади. Ҳамма хушомад ўша кишига. Ҳаммаларинг атрофида гиргиттон бўласизлар. Худди мусобақа ўйнаётгандай оғизларини пойлаб ўтирасизлар.\nЭр: Қанақа мусобақа?\nХотин: Оғизларидан чиққан гапни ким биринчи маъқуллар экан, деган мусобақа-да!\nЭр: (бироз анқайиб қолади) Ҳо... тилинг қурсин заҳар бўлмай! Ҳали мен сенга лаганбардор бўлиб қолдимми?.. Еб-ичишинг, бойлигинг, қўша-қўша гиламлар ўша кишининг орқаларидан бўлса...\nХотин: Бўпти, жаҳлингиз чиқмасин. Чақирсангиз-чақираверинг. Мен сизларни ўйлагандим, бир яйраб, девдим. «Подхалим»лик қилавериб жуда эзилиб, қийналиб кетишларингизни ўйлагандим-да.\nЭр: Менга қара, нодон одам, ўзим ҳам уни биламан, ўтакетган димоғдор, кибрли, такаббур одам. Аммо начора, чақирмасдан илож йўқ. Чақириқ қилиб уни айтмаганимни эшитиб қолса, нақ оёғимни осмондан қилиб юборади…\nХотин: Майли, ёздим, мана!\nЭр: Иккиламчи. Мирсадриддин ака кеннойимлар билан.\nХотин: Э, қўйсангизчи, ўша маҳмадонангизни.\nЭр: Ўв, нодон, ўв, содда, калтафаҳм! Ёз дегандан кейин ёзаверсанг-чи! У Боситхон акамнинг ўнг қўлидек гап, бошқармада унинг олдига тушадиган лаганбардор, ундан ўтадиган хушомадгўй йўқ, қолаверса, бирорта ўтириш усиз ўтмайди. Лекин кеннойимлар, ҳақиқатдан менга ёқмайдилар. У киши меҳмонга эмас, худди бозорга боргандек ўзларини кўз-кўз қиладилар.\nХотин: Ўзларини эмас, бойликларини денг. Тиллоларини, зарларини бозорга солиб кўз-кўз қилгани келадилар.\nЭр: Хўшш… Энди навбат Абдураҳмонбегига. Менга қолса, мана шу совуқни ёзмасдим.\nХотин: Вой, ҳаммани айтиб буни ажратиб қўясизми, эшитса, нима деган одам бўласиз?\nЭр: Ҳа, эшитса, ҳафа бўлади. Аммо ёмон бетаъсир одам-да! Бунақа мечкай, бунақа суқ, бунақа очофатни умрим бино бўлиб кўрмаганман. Ҳа, ахир, меҳмонга келганингдан кейин ҳамма қатори обрўйингни сақлаб ўтир. Йўқ, «уни опкел, буни опкел», деб дўқ қилади. Ароқни-ку, сувдек ичади.\nХотин: Ўзини ўзи десангиз, хотини ўзидан ҳам бачкана. Қачон қараса ишшайгани ишшайган. Тавба...\nЭр: Хотини дуруст, очиққина. Хотин кишининг очилиб-сочилиб ўтиргани маъқул-да, кеккайиб ўтиргандан.\nХотин: Ҳо, ёқмай ўлсин! Бировнинг хотини қанча очилиб-сочилиб ўтирса-да, шундайми?\nЭр: Эй, гапни чалғитмасдан ёзсанг-чи! Хўш, кимга навбат келди. Ҳа, Хайруллахўжа қолиб кетай дебди-ку!\nХотин: Хўжани ҳам айтасизми? Сал анақароқ, деб юрасиз-ку уни.\nЭр: Лекин ўзига еткунча шум, ўзига етгунча шайтон, хўжаси тушмагур.\nХотин: Келинг, қатордан қолмасин, ёзиб қўя қолай.\nЭр: Майли, ёз! Хўш, энди анави бор-у, уни ҳам ёзамизми?\nХотин: Ким экан у?\nЭр: Ҳа, анави лалайган бор-у, Эшвой, Эшвой.\nХотин: Уни нима қиласиз, ҳар хил қаланғи-қасанғиларни айтаверасизми?\nЭр: Энди хизмат-пизмат қилиб юрармиди, дейман-да! Чой ташиш, овқат-повқатга қарашиш дегандек.\nХотин: Овқатни ўшасиз ҳам эплармиз. Тенгингизмас-да, дадаси, тенгингиз эмас!\nЭр: Бўпти, ўчир ялангоёқни! Яна ким қолди...\nЭр: Нима дейсиз, тойчоқ?\nБола: Ундан кўра синфимиздаги ўртоқларимни айтиб қўя қолайлик.\nЭр: Нега энди, уларни бошқа куни айтамиз дедим-ку!\nБола: Ўзингиз, яхши одамларни чақираман деб, мени алдабсиз, ҳаммаси ёмон одамлар экан-ку?!\nЭр: Ие, нима деганинг бу, бетамиз?!\nБола: Ахир, боядан бери ойим билан ўтириб ҳамма келадиган меҳмонларни ёмонлаяпсизлар-ку!\nЭр: (анграйиб қолади, кейин дўқ уради) Катталарнинг ишига аралашгандан кўра, ўтириб дарсингни тайёрла, ўв, беадаб!..\n17:39, 06.12.2018 ✔14\n17:38, 06.12.2018 ✔16\n17:27, 22.11.2018 ✔83\n✔ 14  17:39, 06.12.2018\n✔ 16  17:38, 06.12.2018\n✔ 83  17:27, 22.11.2018\n✔ 96  16:26, 08.11.2018\n✔ 145  16:48, 18.10.2018


20:09 / 29.09.2016\nКўкрак бези саратони - аёллар касаллиги бўлиб, аксарият ҳолларда бу касаллик кеч аниқланади, чунки унинг белгиларига етарлича аҳамият берилмайди, айнан шуниси билан ҳам у хавфли ҳисобланади. Касални даволагандан кўра унинг олдини олган яхши. Bestfeel нашрида тақдим этилган мақолада кўкрак бези саратони авж олмаслиги учун организмнинг қайси белгиларига аҳамият қаратиш лозимлиги баён этилди.\nБир вақтнинг ўзида қуйида келтирилган белгиларнинг аксариятини ҳис қилсангиз, шифокор кўригидан ўтишни унутманг!\nАгар кўкрак учида оғриқ ҳис қилсангиз, ундан ажралмалар чиқаётганини кўрсангиз (кўкрак сутидан ташқари), бу кўкрак бези саратонининг белгилари бўлиши мумкин.\n2. Тери таркибининг ўзгариши\nМутахассисларнинг сўзларига кўра, саратоннинг бу турига йўлиққан аёлларнинг кўкрак соҳасидаги териси апельсин пўстлоғига ўхшаб кетади.\n3. Доимий оғриқ\nОғриқни қолдирувчи ва антибиотик дори воситалари таъсир қилмаган кўкрак соҳасидаги оғриққа эътиборли бўлинг.\n4. Йўтал ва нафас олишнинг қийинлашуви\nКўкрак бези саратонининг белгиларидан бири шамоллаш ёки грипп билан боғлиқ бўлмаган тушунарсиз ва сабабсиз йўтал хуружлари.\n3. Сийдик таркиби ва ичакдаги ўзгаришлар\nСизни сабабсиз қабзият ёки ичбуруғ қийнаяптими? Бу кўкрак бези саратонига доир текширувлардан ўтишингиз учун асосли сабаб бўла олади.\nКўкрак бези саратонига чалинган аёлларда ҳолсизлик, тез чарчаш белиглари кузатилади. Бунда уларнинг 8 соатдан кам ёки кўп ухлаши аҳамиятсиз.\n7. Вазндаги ўзгаришлар\nОхирги пайтларда кескин озиб ёки тўлишиб кетганингизни сезсангиз, ўзингизга "нима учун?" деган саволни бериб кўринг.\n8. Қўлтиқда ўсимта пайдо бўлиши\nҚўлтиқ соҳасида келиб чиқиши номаълум бўлган ўсимта пайдо бўлса, огоҳ бўлинг. Гап шундаки, кўкрак ва қўлтиқ ўзаро боғлиқ бўлади, саратон ўсимтаси айнан шу соҳадан ривожлана бошлаши мумкин.\nКўкрагингизга диққат билан қаранг. Улар ўлчамига кўра бир хилми ёки бири иккинчисидан каттароқми?\n10. Кўкракнинг қичиши\nКўкракнинг қичишига бир неча омил сабаб бўлиши мумкин:\n- кир ювиш кукунига аллергия;\n- сут безларининг ўсиши (жисмоний етилиш даврида);\n- лимфалар циркуляцияси ёмонлашуви ва суюқликнинг қотиб қолиши;\n- тана ўсимта учун янги қон томирлари ҳосил қилишга уриниши.\n11. Елканинг пастки соҳасидаги оғриқлар\nАгар елкангизнинг атрофидаги соҳа сабабсиз кўп безовта қилса ва оғриқ чекинмаса, бунга жиддий эътибор қаратинг. Ахир ўсимта тўқималарининг чўзилиши оғриқни пайдо қилиши мумкин. Бу белги яна шуниси билан ёмонки, касалликнинг авж олиши натижасида метастазлар суякларга зиён етказиши мумкин.


«Толибон» ҳаракати БМТ Бош Ассамблеяси йиғилишларида иштирок этиш ниятида\nusd/kzt 425.48 eur/kzt 494.2\nrub/kzt 6.14 cny/kzt 66.67\nНур-Султон : -7 °С\n24 Сентябрь 08:20\nKABUL. Kazinform– «Толибон» ҳаракати вакили бўлган Aфғонистон ҳукумати вакили БМТ Бош ассамблеясида эштирок этиш истагини билдирди, деб хабар беради Kazinform BBCга таяниб.\nAфғонистоннинг БМТдаги доимий вакили лавозимига Қатар пойтахти Доҳадаги сиёсий идора вакили Муҳаммад Суҳаил Шоҳин номзоди кўрсатилди.\n«Толибон»нинг БМТ Бош котибига ёзган аризаси AҚШ, Россия ва Хитой вакилларидан иборат тўққиз кишидан иборат ташкилотнинг аккредитация қўмитасида кўриб чиқилади. Бироқ, Ғулом Исакзай «Толибон» талаби кўриб чиқилмагунча Aфғонистоннинг ташкилотдаги Элчиси бўлиб қолади.\n«20 сентабр куни Бош котиб «Толибон» томонидан 21-27 сентябр кунлари бўлиб ўтадиган БМТ Бош Ассамблеясининг 76 -сессиясида иштирок этиш учун ариза хати олди. Мактубнинг мавзуси «Aфғонистон Ислом Aмирлиги« бўлиб, унга Aмир Хон Моттаки ташқи ишлар вазири сифатида имзо чеккан. Шунингдек, мактубда Aшраф Ғани 15 августда ҳокимиятдан четлатилгани ва у энди Президент ҳисобланмаслиги айтилган «,-деди БМТ Бош котиби матбуот котиби Стефан Дюжаррик.\nБундан ташқари, Германия Ташқи ишлар вазири Хайко Маас «Толибон»нинг БМТ Бош Ассамблеясидаги чиқишига эътироз билдирди.\nМенимча, «Толибон»га БМТда чиқиш қилиш фойдали эмас. Менимча, бу масалага ечим топиш учун БМТ Бош Ассамблеясига мурожаат қилиш ўринли эмас «, - деди немис сиёсатчиси.\nЎз навбатида, AҚШ Давлат департаменти «Толибон« радикал ҳаракатининг БМТда вакили бўлиш масаласи бироз вақт талаб этади ва бу сессия давомида ҳал қилиниши эҳтимолдан йироқ деб ҳисоблайди.\nБМТ Бош Aссамблеясининг 76 -сессияси 21 сентябрда бошланади ва 27 сентябргача давом этади.\nУчрашувларнинг умумий мавзуси - «Яхшиликка ишонч билан ҳаётийликни мустаҳкамлаш - COVID-19дан кейин қайта ривожланиш, барқарор тикланиш, сайёрамиз эҳтиёжларини қондириш, инсон ҳуқуқларини ҳурмат қилиш ва Бирлашган Миллатлар Ташкилоти фаоллигини ошириш«.\nҚР Ташқи ишлар вазири Қозоғистон делегациясининг Кобулга ташрифи ҳақида фикр билдирди\nҚозоғистон афғон аёллари учун гуманитар транзит даҳлизини тақдим этади\nҚозоғистон делегацияси БМТнинг иқлим ўзгариши бўйича конференциясида иштирок этади\n1 Яманда уч кун ичида 800 дан ортиқ одам ҳалок бўлди\n2 Жорий йилда Қозоғистонда истеъмол товарлари импорти қандай даражада\n3 Теннис: Дэвис кубоги финалида иштирок этадиган Қозоғистон терма жамоаси таркиби аниқланди\n4 Йил бошидан буён 1 миллион қозоғистонлик янги иш билан таъминланган\n5 Коронавирусдан даволанаётган 157 кишининг аҳволи оғир - ҚР ССВ


ИнтерФУТБОЛ :: Рауф Инилеев: «Обод»нинг муаммолари апрелда бошланганди\nРауф Инилеев: «Обод»нинг муаммолари апрелда бошланганди\n«Обод» бу йил анча оғир вазиятга тушиб қолди. Жамоанинг ўйини қовушмади ва қаторасига мағлубиятга учраб, мусобақа жадвалида сўнгги ўринга тушиб кетди. Ўтган мавсум рақобатбардошлигини исботлаган ва олий лигада қолишнинг уддасидан чиққан клуб учун бу анча ғалати ҳолат эди. Асл вазиятга жамоа бош мураббийи Рауф Инилеев ойдинлик киритди. Малакали мутахассиснинг айтишича, футболчилар икки ойдан буён маош олишмаган ва ҳатто сафар ўйинларига ҳам ўз ҳисобларидан бориб келишмоқда. Бу эса натижага таъсир қилмай қолмаяпти. Биз «Обод» мураббийини суҳбатга тортиб, «Обод» билан боғлиқ саволларга жавоб олдик.\n- Рауф Талгатович, бироз вақт муқаддам клубдаги муаммолар ҳақида гапиргандингиз. Шундан сўнг бирор ўзгариш бўлдими?\n- Йўқ. Ҳеч қандай ўзгариш бўлмади. Вазият ҳамон оғирлигича қолмоқда.\n- «Обод» ўтган мавсумни анча яхши ўтказганди. Бу муаммолар қачон бошланди?\n- Аввалига ҳаммаси яхши кетаётганди. Мавсум кўнгилдагидек бошланди ва одатдагидек мусобақада иштирок эта бошладик. Бироқ апрелда раҳбарият кутилмаганда бизни суҳбатга чақириб, клубни таъминлай олмаслигини билдирди. Клуб хўжайини апрель ойи учун маошимизни тўлиқ бериши, аммо кейинчалик таъминот тўхтатилишини очиқ-ойдин айтди. Тўғриси, бундан ҳаммамиз шок ҳолатига тушиб қолдик. Чунки чемпионатнинг энди 7-тури ўтган эди. Ҳеч бўлмаса биринчи даврани тугатиб олиш учун яна 8та ўйин ўтказишимиз лозим бўларди. Бундай узоқ вақт давомида ҳеч қандай таъминотсиз мусобақада иштирок этишнинг ўзи бўлмайди. Ўз навбатида, шу ҳолда ташлаб кетишга кўз қиймайди. Нима ҳам қилардик, ўз ҳисобимиздан ўйнашга тўғри келди.\n- Шундан буён барча харажатларни футболчилар ва мураббийлар кўтариб келмоқдами?\n- Худди шундай. Клуб раҳбариятининг баёнотидан сўнг футболчилар билан йиғилдик ва ҳеч бўлмаса биринчи давра якунига қадар мусобақада қолишга қарор қилдик. Албатта, бу осон эмасди. Мен узоқ йиллардан буён футболдаман ва илгари маошлар кечикиши каби ҳолатларга кўп дуч келганман. Бунга чидаса бўларди. Агар фақат маошсиз қолганимизда ҳам буни катта фожиага йўймасдик.\nАммо «Обод»да ҳаммаси анча оғирроқ кечди. Биз нафақат маош олмадик, балки барча харажатларни ўз чўнтагимиздан қопладик. Сафарга энг арзон транспорт воситаларида боришга тўғри келди. Манзилга эртароқ етиб бориб, ўйинга тайёрланиш каби қулайликларни батамом унутишга мажбур бўлдик. Чунки ҳамма пул ташкилотчилик билан боғлиқ ишларга кетарди. Бунақаси тарихда биринчи марта кузатилди. Шу вақтга қадар маошсиз қолганмиз, аммо бунчалик тақдир ҳукмига ташлаб қўйилмагандик. Буларнинг барчаси жамоа натижаларига таъсир ўтказмай қолмади, албатта. Мен ҳаммасини фақат 15-турдан сўнг очиқ-ойдин гапирдим. Бунга қадар эса ёмон натижада футболчилар ва мураббийларни айблаганлар топилганди.\n- Нима сабабдан шунча қийинчиликка қарамай, мусобақадаги иштирокни давом эттирдингиз? Ахир тинчгина жамоани тарқатиб қўя қолган яхши эмасмиди?\n- Бунинг бир қатор сабаблари бор. Биринчидан, бу йил олий лига ўйинлари жуда қизиқарли кечмоқда. Ҳеч бир учрашув натижасини олдиндан айтиш осон бўлмади ва кураш кескин руҳда кечди. Биз спортчи сифатида бундай мусобақадан четда қола олмасдик. Барчамиз келишиб, давралар оралиғидаги танаффусга қадар чидашга қарор қилдик. Боз устига, икки-уч ой ичида «Обод»га ёрдам берадиган сармоядорлар топилишига ишонардик. Гарчи бу ишонч ҳозирга қадар ҳам оқланмаган бўлса-да, умид тўлиқ сўнганича йўқ.\nИккинчидан, раҳбарият жамоадан воз кечганда энди 7-тур ўйинлари тугаганди. Биринчи давра якунига қадар 8та тур бўлиб, футболчилар бу қадар узоқ вақт давомида ўйиндан ташқари ҳолатда қолиб кетишлари мумкин эмасди. Чунки спорт формасини йўқотиб қўйишарди. Мана шу ҳолатга йўл қўймаслик учун ҳам қийинчиликларга чидашга тўғри келди. Фақат давралар оралиғида улар бошқа клублар билан шартнома имзолаши мумкин бўларди. Шу боис олий лигадаги иштирокни давом эттирдик.\nҚийин бўлди, албатта, аммо йигитлар ўйнаб беришди. Кўп нарсалардан воз кечишга мажбур бўлдик. Қайсидир вазиятда ота-оналар ҳам ёрдам беришди. Ва ниҳоят, учинчидан - биз мухлислар ҳурмати учун ҳам ўйнашимиз шарт эди. Чемпионат жуда қизиқарли давом этаётганди ва бир клубнинг турнирни тарк этиши мусобақа суръатига қайсидир маънода салбий таъсир ўтказиши ҳеч гап эмасди. Шу сабабли ҳам фидойилик кўрсатишга тўғри келди. Яқинда мураббийлар штаби билан гаплашиб ўтирган эдик кимдир айтиб қолди - биз ўзимиз эмас, миллий чемпионатимиз учун ишлаётган эканмиз. Маош олмасак ҳам, олий лига нуфузини сақлаб қолиш мақсадида ишимизни давом эттирдик.\n- Клуб раҳбарияти жамоани шунчаки ташлаб қўйиши тўғрими? Наҳотки, ёрдам берадиган одам топилмаган бўлса?\n- Очиғи, раҳбариятнинг бу қарорини тушуна олмадим. Балки шунга яраша сабаблар бордир?! Илгари ички биринчиликда фақат давлат таъминотидаги клублар қатнашарди. «Обод»дек хусусий жамоа пайдо бўлгани эса катта янгиликка айланганди.\nБу ҳолатга энди қувона бошлагандик... Афтидан, олий лигамизда бундай клубларнинг иштирок этишига ҳали эрта, шекилли. Шикоятга келадиган бўлсак, албатта, ЎФФ ва ФИФАга мурожаат қилсак бўларди. Чунки клуб мутасаддилари барча футболчи ва мураббийлар билан маълум муддатга мўлжалланган шартномаларни имзолашганди.\nБитим якунига қадар маошларимиз берилишини талаб этишга ҳақли эдик. Аммо бу йўлдан кетмасликка қарор қилдик. Чунки раҳбариятнинг футболимиз ривожи йўлида кўп хизмати теккан. Шу боис ҳам шикоятни бир четга сурдик. Бироқ бошқа томондан оқланмаган шунча умид бор... Нима бўлган тақдирда ҳам раҳбарият ҳеч йўқ биринчи давра якунига қадар чидаб турса бўларди. Ахир бошланган ишни охирига етказиб қўйиш керак-ку!\n- «Обод»нинг олти ойлик иштироки ҳақида нима дея оласиз?\n- Нима ҳам дердим, албатта, бундан яхши ўйнашимиз мумкин эди. Лекин шунча муаммо билан... Биласизми, менга нима тасалли беради? «Обод» мана шу ўтган 15та тур давомида қанча очко ишламасин, барчасига ҳаваскор клуб бўла туриб профессионаллар орасида эришди. Майдонда бизга қарши ўйнаган клубларнинг ҳар бири шароит жиҳатидан анча юқори турарди. Шунга қарамай, уларга муносиб қаршилик кўрсата олдик ва озми-кўпми очко ишлашнинг уддасидан чиқдик. Бу ҳамманинг ҳам қўлидан келавермайди.\n- Бироз вақт муқаддам «Обод»га қизиқиш билдирилаётгани ҳақида хабарлар тарқалганди. Клубда янги сармоядорлар пайдо бўлиши эҳтимоли қай даражада?\n- Бу ҳақида биз ҳам эшитганмиз. Аммо якунда барибир, клубни таъминлаши мумкин бўлган ҳомийлар келмади. Афтидан, раҳбарият билан музокаралар ўхшамаган, шекилли.\n- Бизга келган хабарларда айтилишича, «Обод»га «Пахтакор» клуби собиқ менежери ва айни вақтда Ўзбекистон терма жамоасини бошқариб турган Самвел Бабаян қизиқиш билдирган экан.\n- Шундай гап-сўзларни эшитдим, интернет сайтларида ёзилганини ҳам кўрдим. Аммо ўша хабарларга ҳеч қандай қўшимча қила олмасам керак. Чунки музокаралар ўтказилган тақдирда ҳам сир сақланиши турган гап.\n- «Обод»нинг келгуси тақдири ҳақида нима дея оласиз? Катта эҳтимол билан тарқатиб юборилса керак?!\n- Балки. Очиғи, бирор нарса дейиш қийин. Олдинда ҳали етарлича вақт бор ва ким билади дейсиз, балки «Обод»га ҳам ёрдам берадиган одам топилар?! Ана, «Пахтакор»га кучли сармоядорлар келишди-ку. Биз ҳам умид қиламиз. Ҳар ҳолда, шунча меҳнатинг сингган жойни ташлаб кетиш осон эмас. Шу ҳафта бошида клубда йиғилиш ўтказилиши режалаштирилмоқда. Балки шундан сўнг аниқроқ маълумот пайдо бўлар?!\n- Клуб сафида кўплаб юқори савиядаги футболчилар бор. Шулардан бири - Шоҳруз Норхонов. Унинг тақдири нима бўлади?\n- Норхоновга ўтган мавсум якунига етгандан сўнг бир қатор клублар қизиқиш билдирганди. Аммо таклиф этилган маблағ раҳбариятни қаноатлантирмагани учун ҳужумчи клубда қолган. Албатта, бундай футболчига жамоа ҳар доим топилади. Шоҳруз фаолиятини кучлироқ клубларда давом эттирса керак. Унинг ҳам ўзига яраша келишуви бор.\n- Ўзингиз ҳақингизда нима дея оласиз? Катта тажрибага эга мураббийсиз, келажагингиз нима бўлади?\n- Очиғи, ҳали бу муаммолар бошланмай туриб жамоани тарк этишни истаб, ариза ёзишни режалаштириб тургандим. Аммо футболчилар кетмаслигимни илтимос қилишди ва қолдим. Кейин эса бу муаммолар бошланди. Ҳозирча ҳеч нарса аниқ эмас. Аввало, «Обод»нинг олий лигадаги иштирокини давом эттиришига умид қилиб турибман. Клуб йиғилиши ўтсин-чи, қолгани биргап бўлар.\n- Узоқ вақт олий лигадан четда бўлиб, шу йил қайтгандингиз. Ички биринчилик савияси ҳақида нима дея оласиз?\n- Жорий мавсум жуда қизиқарли ўтмоқда. Муросасиз ўйинлар кўп учрамоқда, кутилмаган натижалар ҳам етарлича. Албатта, бундай чемпионатнинг келажаги порлоқ. Агар миллий биринчилигимиз шу тахлит кучайишда давом этса, ҳаммаси яхши бўлишига ишонаман.\nЗафар ҚОСИМОВ суҳбатлашди


"Ўзбекистон ишончли ҳамкор эмас!"\n17 май 2021, Тошкент вақти: 03:34\nЎзбекистон ҳукуматининг Россия ва Европа Иттифоқининг Марказий Осиëдаги манфаатларини бир-бирига қарши қўйиш нияти¸ Тошкент билан илиқлашаëтган алоқаларга қарамай¸ Брюссел таъбига ўтираëтгани йўқ.\nЎзбек дипломатининг Тошкент ЕИ учун яхши энергетик ҳамкор бўла олади¸ деган баëнотига муносабат билдирган иттифоқ расмийси¸ Ўзбекистоннинг Европа кўз ўнгида ишонч қозониши қийин эканини таъкидлади.\nЕвропа Иттифоқининг расмий “The Parliament” нашрига интевью берган Ўзбекистон дипломати Тошкентнинг Европа Иттифоқи билан энергетика соҳасида ҳамкорлик қилишга мойиллигини таъкидлади.\nБрюсселдаги Ўзбекистон элчихонасининг савдо ва иқтисодиёт масалалари бўйича маслаҳатчиси Жамшид Шариповнинг айтишича, Москва ва Киев ўртасидаги газ можароси Европа Иттифоқига газ таъминотини диверсификация қилиш лозимлигини кўрсатди.\nБу борада Ўзбекистон муҳим рол ўйнаши мумкин¸ деган ишончда жаноб Шарипов.\nЎзбек дипломатига кўра¸ айни пайтда қайта тикланувчан энергия манбаларидан фойдаланишни ривожлантириш бўйича Ўзбекистон ва Европа Иттифоқи ўртасида музокаралар давом этмоқда.\nБрюсселдаги ўзбек расмийларининг Россиянинг ЕИ учун ишончсиз газ таъминотчисига айланганига ишорат қилиши¸ расмий Тошкентнинг Марказий Осиёда Москва олиб бораётган сиёсатдан қониқмаëтганининг яна бир аксидир.\nЕвропа комиссиясининг ташқи алоқалар бўйича бош бошқармаси масъули Томас Фреллесеннинг айтишича, Ўзбекистоннинг баëнотларда иттифоқ билан яқинлашиш иштиёқини билдириб келаётгани рост. Бироқ бу иштиёқнинг нақадар жиддийлигини расмий Тошкент ҳамон амалда исботлаши керак, деди иттифоқ расмийси.\nЕвропа Иттифоқининг Марказий Осиë сиёсатини кузатиш дастури раҳбари Йос Бунстра биз билан суҳбатда, расмий Тошкент иттифоқ томон ташлаётган қадамларнинг нақадар жиддийлиги ва бунга иттифоқ муносабати қандай бўлиши ҳақдаги мулоҳазаларини ўртоқлашди.\nЙос Бунстра: Авваламбор¸ энергетика масаласида Европа Иттифоқининг диққати кўпроқ Ўзбекистонга эмас¸ Туркманистонга қаратилган. Каспий денгизи бўйидаги бу давлат билан энергетика соҳасидаги ҳамкорлик қилиш мантиқлироқдир.\nЎзбекистон эса, узоқроқ жойлашган ва энергетика заҳираларига унчалик бой эмас. Аммо Европа Иттифоқининг Ўзбекистон билан мулоқотни кенгайтириш ниятида экани ҳақиқатдир.\nОзодлик:Нима учун Европа Иттифоқи Ўзбекистон билан мулоқотни кенгайтирмоқчи? Иттифоқ учун Ўзбекистон қандай рол ўйнаши мумкин?\nЙос Бунстра: Ўзбекистоннинг Европа Иттифоқи учун энг асосий роли унинг барқарор бўлиб қолишидадир. Барқарор деганимда, Ўзбекистоннинг барқарор ташқи сиёсатини ҳам назарда тутаяпман.\nАфғонистондаги коалиция кучларини таъминлаш учун Ўзбекистондан фойдаланиш мумкин. Бироқ бу давлатнинг бир муддатдан сўнг яна тўнини тескари кийиб олмаслигига кафолат йўқ.\nОзодлик: Мана ўзбек дипломатининг айтишича, Россия ва Украина ўртасидаги газ можаросининг олдини олишда Ўзбекистон муҳим рол ўйнаши мумкин. Европа Иттифоқи бу гапларга ишонадими?\nЙос Бунстра: Йўқ. Чунки ҳатто Ўзбекистон газини бевосита Европага етказувчи газ қувурлари қурилса ҳам газнинг асосий миқдори Россия қувурлари орқали келаверади. Шунинг учун бу масалада Ўзбекистонинг бирор бир аҳамиятини кўрмаяпман. Боз устига¸ Россия сингари, Ўзбекистон ҳам ишончли ҳамкор эмас.\nОзодлик: Сизнингча¸ ҳозир Ўзбекистоннинг Россиядан юз ўгираётганидан фойдаланиб, Европа Иттифоқи бу давлат билан яқин муносабатларни ўрнатишга шошиладими?\nЙос Бунстра: Менимча¸ Европа Иттифоқи ёки Россиядан бирини танлаётган давлатлар бошлаган геосиёсий ўйинларга Европа Иттифоқининг қизиқиши йўқ. Европа Иттифоқи кўп йўналишли ташқи сиёсат юргизаётган давлатлар билан муносабат ўрнатиш яхшироқ¸ деб ҳисоблайди.\nШу сабабли ҳам Европа Иттифоқи Россия билан ҳам яхши ҳамкорлик қилаётган Қозоғистонни ўзининг ишончли ҳамкори деб ҳисоблайди.\nЎзбекистон ўз ташқи сиёсати йўналишларидан қатъий назар¸ Россия ва минтақанинг бошқа давлатлари унга қўшни бўлиб қолиши ва Россия минтақадаги таъсир кучини йўқотмаслигини англаши керак. Бу нарсаларни биз доимо инобатга олиб келганмиз.\nОзодлик: Сизнингча Ўзбекистонда АҚШ базасининг қайта очилиш эҳтимоллари бу давлатга нисбатан Европа Иттифоқи сиёсатини янада юмшатадими?\nЙос Бунстра: Буни эҳтимолдан соқит қилмайман. Ўзбекистонда ўз ҳарбий базасига эга Германия бу давлат билан яқин муносабатларни ўрнатмоқчи бўлаяпти ва Иттифоқнинг бошқа давлатларини ҳам бунга кўндиришга ҳаракат қилаяпти.\nЎзбекистонга нисбатан жорий қилинган санкцияларнинг юмшатилгани ҳам шу билан боғлиқ. Ҳозир Европа Иттифоқи билан ҳамкорликни кенгайтириш Ўзбекистон қўлидадир.\nМенимча¸ Европа Иттифоқи муносабатларни аста-секин ривожлантириш йўлидан боради. Шошилишга эса¸ ҳеч қандай асос йўқ.


Денгиз қароқчилари яна бир нечта кемаларга ҳужум қилишди\nДенгиз қароқчилари яна бир нечта кемаларга...\n10.05.2020 14:56 0 1868\nЭкваториал Гвинеянинг Луба портида денгиз қароқчилари «Djibloho» юк кемасидан икки нафар Россия фуқаросини ўғирлаб кетишган, дея маълум қилди Россиянинг Камерундаги элчихонаси вакили.\n«РИА Новости»нинг ёзишича, ҳодиса Малабо порти маринасида содир бўлган. Вазият ва ўғирланганларнинг исм-шарифи маҳаллий ҳуқуқни муҳофаза қилиш хизмати томонидан ўрганилмоқда.\nШунингдек, денгиз қароқчилари Гвинея кўрфазида «Rio Mitong» кемасида бўлган россияликни ўғирлаб кетишган. Экипажнинг икки аъзоси жароҳатланиб, шифохонага ётқизилган. Қароқчилар билан ҳали алоқа қилинмади.\nДенгиз хавфсизлигига ихтисосланган «Dryad Global» компаниясининг маълум қилишича, қароқчилар бортга кўтарилиш учун махсус зиналардан фойдаланишган.\nкема денгиз қароқчилари\nХориж 12/05, 19:18\nНефть ташувчи кемада одамлар ёниб кетди\nКоронавирус 03/05, 17:23


Шимолий Македония президенти сайловида Ғарбпараст номзод ғалаба қозонди\n08 май 2021, Тошкент вақти: 21:13\nСтево Пендаровски Шимолий Македониянинг НАТО ва ЕИга қўшилиши тарафдори.\nШимолий Македонияда президент сайловининг иккинчи босқичида ҳукмрон Социал-демократик бирлик партияси (SDSM) номзоди, Шимолий Македониянинг НАТО ва ЕИга қўшилиши тарафдори Стево Пендаровски ғалаба қозонди.\n5 май куни ўтказилган сайловда Пендаровски 51,66 фоиз овоз олган. Консерватив мухолиф партия қўллаган номзод Гордана Силяновски-Давкова эса 44,73 фоиз овоз олган. Берилган овозларнинг 3,61 фоизи яроқсиз деб топилган.\nСайлов комиссияси сайловчиларнинг 46,6 фоизи овоз берганини маълум қилди. Мамлакат конституциясига биноан, сайловчиларнинг 40 фоизидан ошиғи сайловда қатнашмаса, унинг натижалари автоматик тарзда бекор қилинади.\nКомиссия сайлов йирик муаммоларсиз ўтганини маълум қилди. Шундай бўлса-да, VMRO DPMNE мухолиф партияси кўплаб қонунбузарликлар кузатилганини иддао қилди.


Ироқда ИД устидан ғалаба ҳарбий парад билан нишонланди – Ўзбекистон\nГлавная / Жаҳон / Ироқда ИД устидан ғалаба ҳарбий парад билан нишонланди\nAnvar 11.12.2017\tЖаҳон Comments Off on Ироқда ИД устидан ғалаба ҳарбий парад билан нишонланди 23 Показы\nИроқ ҳарбийлари ғалабани байрам қилмоқда.\nИроқда бош вазир Ҳайдар ал Абодийнинг “Ислом давлати” гуруҳи уч йил давом этган урушдан сўнг мағлуб этилгани тўғрисидаги баёноти ортидан ҳарбий парад ўтказилди. 10 декабрда Бағдод марказида ўтказилган парадда ҳарбий техника ҳам иштирок этди.\n-Бу тарихий воқеа билан барча азиз ватандошларни қутлайман ҳамда бу катта ғалаба билан мард аскарларимизни табриклайман. Бу улкан ғалабани ҳар йили байрам қилсак арзийди, чунки бу барча ироқликларнинг ғалабаси ва байрамидир, – деди Абодий 10 декабрда сўзлаган нутқида.\nАбодий 9 декабрь куни Ироқ жангарилардан “тўлиқ озод бўлгани” ҳақида баёнот берган эди. Унга кўра, бугунги кунда Ироқ кучлари Сурия билан чегараларни тўлиқ назорат қилмоқда.\n2014 йили “Ислом давлати” жангарилари Ироқнинг учдан бир қисмини босиб олган эди. Ҳукумат қўшинлари бунга жавобан АҚШ бошчилигидаги коалиция кучлари кўмаги билан жанггариларга қарши ҳарбий амалиётни бошлаган эди.\nИД Ироқ ғалаба\t2017-12-11\nTags ИД Ироқ ғалаба\nПред. Оқ Уй Фаластинни мулоқотдан воз кечганликда айбламоқда\nСледующая Франс пресс мухбири Қирғизистонга киритилмади\nЧиро Иммобиле аср рекордини ўрнатди\nРуни: Ўйин натижаси биз учун муҳим эмасди\nПСЖ ва Бавария кейинги босқичга йўлланма олди


Кучайтирилган ҳамёнбоп – Galaxy A10s кейинги ҳафтада чиқади, нархи аллақачон маълум! - Terabayt.Uz\nDxOMark’ни порахўрликда айблашяпти: «холис» баҳолашнинг баҳоси қанча?\nКоронавирусга қарши курашда iPhone қандай ёрдам беради?\nЭнг оммабоп 10 смартфон (7-ҳафта)\nНавбатдаги икки миллиард!\nКомпьютер учун 5 та бепул Android эмулятори\nХитойликлар Geekbench 5'да янги рекорд қўйди\nКучайтирилган ҳамёнбоп – Galaxy A10s кейинги ҳафтада чиқади, нархи аллақачон маълум!\nSamsung компанияси Galaxy A туркумига кучли эътибор бермоқда. Мазкур линейкадаги энг арзон – Galaxy A10 (сотиб олиш) моделининг кучайтирилган варианти – Galaxy A10s смартфони ҳам тайёр.\nЎҚИНГ: Galaxy A10s арзон бўлса-да, қўш камера, дактилоскоп, 4000 мА/соатлик батарея ва кучли MediaTek чипига эга!\nИнсайдерлар берган янги маълумотларга кўра, Galaxy A10s кейинги ҳафтадаёқ расман намойиш этилади. Унинг тақдимот маросими ҳам, Galaxy A10 каби, Ҳиндистонда бўлиб ўтади.\nОригинал моделдан фарқли равишда, Galaxy A10s бармоқ изи ва қўшалоқ камера билан таъминланган. Бундан ташқари, уникидан кучлироқ MediaTek Helio P22 процессори ҳамда янада бақувват – 4000 мА/соатлик аккумуляторга ҳам эга.\nБундан ташқари, Galaxy A10s нархи ҳам маълум – Samsung унинг учун 130 доллар сўрайди. Бу эса Galaxy A10 моделининг намойиш вақтидаги нархидан атиги 15 долларга қиммат.\nШу кунгача савдога чиққан аксарият Samsung телефонларини эса 619 000 сўмдан бошланувчи нархларда Terashop.uz интернет-дўконимиздан сотиб олиш мумкин. Дарвоқе, онлайн дўконимизга аллақачон дунёдаги энг инновацион ва оригинал форм-факторга эга Samsung Galaxy A80 модели ҳам етиб келган!\nЎҚИНГ: Қарши олинг: шов-шувли Samsung Galaxy A80 смартфони (+расм ва видео)!\n#Samsung #андроид смартфон #нархлар #Samsung Galaxy A10s


Бир қатор ҳудудлар чегаралари ўзгартирилди - Zamin.uz\n20:47 / 11.09.2020\nБир қатор ҳудудлар чегаралари ўзгартирилди\nСенатнинг еттинчи ялпи мажлисида Ўзбекистон Республикаси Конституциясининг 69, 78-моддаларига ҳамда «Ўзбекистон Республикасининг маъмурий-ҳудудий тузилиши тўғрисида»ги Қонунининг 18, 23 ва 25-моддаларига мувофиқ, «Тошкент вилояти Зангиота, Қуйи Чирчиқ, Янгийўл ва Ўрта Чирчиқ туманларининг, Тошкент шаҳри Сергели ва Бектемир туманларининг, шунингдек, Тошкент вилояти ва Тошкент шаҳрининг чегараларини ўзгартириш ҳамда Тошкент шаҳри таркибида Янгиҳаёт туманини ташкил этиш тўғрисида»ги Олий Мажлис Сенатининг Қарори тасдиқланди.\nУнга кўра, Ўзбекистон Республикаси президентининг 2020 йил май ойида Зангиота ва Сергели туманларига ташрифи давомида жамоатчилик вакиллари билан ўтказилган учрашувда Тошкент шаҳри таркибида Янгиҳаёт туманини ташкил этиш тўғрисидаги таклиф Президентимиз томонидан илгари сурилган эди. Ушбу таклиф жорий йил июль ойида Тошкент вилояти ва Тошкент шаҳри аҳолиси томонидан қўллаб-қувватланиб, Тошкент шаҳри таркибида Янгиҳаёт туманини ташкил этиш масаласи халқ депутатлари Тошкент шаҳар ҳамда Тошкент вилояти Кенгашлари томонидан маъқулланган.\nЯнгидан барпо этилаётган Янгиҳаёт туманига Тошкент шаҳридан 2 131,2 гектар ҳамда Тошкент вилоятидан 2 288,4 гектар, жами 4 419,6 гектар ер майдони ажратилиб, Тошкент вилояти ва Тошкент шаҳри чегаралари мувофиқлаштирилмоқда.\nБу билан Янгиҳаёт туманида 115 та саноат корхонаси, 277та хизмат кўрсатиш корхонаси, 1 148,8 гектар қишлоқ хўжалигида фойдаланиладиган ерлар ва 388,8 гектар аҳоли томорқа ерлари назарда тутилган.\nТадбирда сўз олган Жаҳонгир Ортиқхўжаев Тошкент шаҳри таркибида Янгиҳаёт тумани ташкил этиш учун сабаб бўлган омиллар ҳақида гапирди.\n«Биринчидан, 2017-2020 йиллар давомида Сергели туманида 460тадан кўпроқ кўп қаватли турар-жой барпо этилиб, ушбу хонадонларга Тошкент шаҳрининг барча туманларидан уй-жой шароитларини яхшилашга муҳтож бўлган 100 мингдан ортиқ аҳоли кўчиб келган. Эндиликда ушбу аҳоли учун ижтимоий инфратузилмаларни яратиш, ишчи ўринларини ташкил этиш, ҳуқуқбузарликлар ва жиноятчиликни профилактика қилиш, турмуш даражасини ошириш долзарб масала бўлиб турибди. Янги массивлардаги аҳоли билан ишлаш, уларни ижтимоий ҳимоялаш самарали давлат хизматларини кўрсатиш, ҳудудни бошқаришда алоҳида ёндашувга эҳтиёж сезилмоқда.\nТошкент шаҳри ва Тошкент вилояти ўртасидаги ўзаро анклав ҳудудлар мавжуд бўлиб, у ерда яшовчи фуқароларга транспорт, коммуникация, коммунал, тиббий ва бошқа хизматларни кўрсатишда кўплаб ноқулайликлар келиб чиқмоқда», деди Жаҳонгир Ортиқхўжаев.\nУ Янгиҳаёт тумани ташкил этилиши билан эришиладиган натижалар ҳақида гапирди.\n«Мазкур туман Тошкент шаҳри бўйсунувидаги туманлар тоифасига киритилиб, туман ҳокимлиги ва давлат бошқаруви органларининг туман бўлимлари ташкил этилади. Бошқарув самарадорлиги яхшиланади. Тошкент вилояти ва Тошкент шаҳри чегаралари мувофиқлаштирилади. Туманда 1148 гектар қишлоқ хўжалиги ерлари мавжуд бўлиб, ўз навбатда ҳудудда қишлоқ хўжалиги маҳсулотлари етиштириш, иссиқхоналар ва музлаткичлар барпо этиш орқали туманнинг экспорт салоҳияти ҳам ошириб борилади. Ҳудудда урбанизация жараёнини жадаллаштириш, ижтимоий соҳа ва инфратузилма объектлари барпо этишга устувор вазифа сифатида қаралади», деди Тошкент шаҳри ҳокими. “Замин” янгиликларини “Инстаграм”да кузатиб боринг\n9-11-2017, 15:12, Ўзбекистон\n19-04-2017, 06:19, Ўзбекистон\n24-02-2017, 14:37, Ўзбекистон\n17-10-2016, 13:46, Ўзбекистон


Индонезияда авиаҳалокат қурбонларини қидириш амалиёти якунланди » JIZZAXCITY.UZ - Жиззах ахборот портали\nЖиззах ахборот портали » Дунё » Индонезияда авиаҳалокат қурбонларини қидириш амалиёти якунланди\nИндонезияда авиаҳалокат қурбонларини қидириш амалиёти якунланди\nИндонезиялик қутқарувчилар Lion Air авиакомпаниясининг ҳалокатга учраган самолёти йўловчиларини қидириш операцияларига барҳам берди. Бу ҳақда Индонезия Қидирув ва қутқарув агентлик раҳбари Муҳаммад Саюғий маълум қилди. Бортида 189 киши бўлган Boeing 737 Max 8 29 октябрь куни Ява оролига қулаган эди.\n«Сўнгги кунларда ўтказилган қидирув ишлари таҳлиллари натижасида шундай қарорга келинди», - дея мулозим сўзларини келтиради Detik портали. Агентлик раҳбарига кўра, бугунги кунда 196та инсон таналари парчалари топилган. Самолёт бортидаги 189 йўловчидан 77 кишининг шахси аниқланди.\nШу билан бир вақтда Транспортда хавфсизликни таъминлаш қўмитаси раҳбари Соержанто Тажахоно «фожиа қурбонларини қидириш ишлари якунланганига қарамай, овозёзар қурилмани қидириш ишлари тўхтатилмайди».\nСамолётнинг техник кўрсаткичларини қайд қилувчи қора қути 1 ноябрь куни топилган эди. Дастлабки текширувларга биноан ҳаво кемасининг тезлик кўрсаткичлари носоз бўлган.\nАрзон парвозлар таклиф этувчи Lion Air авиакомпаниясининг самолёти Жакартадан Панкалпинанг шаҳрига JT610 рейсини амалга ошираётган эди. Парвоздан 13 дақиқа ўтгач, номаълум сабабларга кўра, Ява денгизига қулаган эди.


Ўзбек тилига давлат тили мақоми берилганидан буён ўтган йигирма тўққиз йил давомида бу борада бир қатор хайрли ишлар амалга оширилди. Бироқ ўзбек тилининг ривожи учун соя солаётган салбий ҳолатлар ҳамон учрамоқда. Асосан ташқи реклама ва эълонлардаги эътиборсизлик сабаб хатоларга йўл қўйилмоқда. Бу ҳақда оммавий ахборот воситаларида аниқ мисоллар билан мулоҳазалар билдирил-япти. Аммо хатоларни тўғрилаш ўрнига яна бошқаси келиб чиқяпти.\nЎзаро мулоқотда гарчи қойиллатиб гапирмасак-да, беихтиёр русча сўзлардан қўшиб ишлатишга ўрганиб қолганмиз. Оддий сўзлашув услубида дўконни магазин, бекатни остановка, тушликни обед, кабобни шашлик деймиз.\nҲозирда ҳамма жойда компьютер хизмати йўлга қўйилган. Кираверишга «Компьютер хизмати» ёки «Ксерокопия» деб ёзиб қўйилган. Ҳақли савол туғилади: тилда ҳам, ёзувда ҳам «нусха кўчириш» дейиш шунчалик қийинми? «Пайнет» сўзи ўрнига «Майда тўлов» сўзини қўллаш мумкин эмасми?\nЎзбек тилимизнинг имкониятлари жуда катта. Ҳар бир сўзни ўз жойида ишлатиш саводхонлик билан бирга она тилимиз мавқеини юксалтиришга хизмат қилади. Она тилимиз ривожи учун барчамиз масъул эканлигимизни унутмайлик.\nУчқўрғон тумани қайқи қишлоғида яшовчи меҳнат фахрийси.\np.s. Paynet - тўлов тармоғи, пул тармоғи маъносини беради.\nўзбекчаси Пайнет нинг борми


2017 йил 20 январ\nАйримлар нонуштада чойдан кўра, қаҳва ичишни маъқул кўради. Кўпчилик эса уни зарарли дея умуман истеъмол қилмайди.\nОлимларнинг фикрича, бир кунда олти финжон қаҳва ичиш инсонда хотира қувватнинг сусайиш жараёнини секинлаштиради. Шу боис шифокорлар касалликнинг олдини олиш мақсадида кўпроқ қаҳва ичишни тавсия этмоқда. Қаҳва таркибидаги кофеин моддаси айнан склероз ривожланишининг олдини олиш хусусиятига эга. Ўтказилган тадқиқот натижаларига кўра, сўнгги йилларда мунтазам равишда кунига беш-олти финжон қаҳва ичадиган кишиларда паришонхотирликнинг ривожланиш даражаси мазкур ичимликни умуман ичмайдиганларга нисбатан 28–30 фоизга камдир.\nКундузи кўп ухлаш зарарли\nТокио университети олимлари кундузи мизғиб олишни соғлиқ учун хавфли, деб айтишмоқда. Олимлар ўз тадқиқотларини Диабетни ўрганиш бўйича Европа уюшмасининг Мюньхендаги анъанавий учрашувида тақдим этди. Чала уйқу холати иккинчи турдаги қандли диабет юзага келиши хавфини ўртача 45 фоизга оширади. Бунинг учун сутканинг кундузги қисмида бир соатча мизғиб олиш етарли.\nАммо ундан зиёд давом этадиган чала уйқу хавфлидир. Бунга сабаб – одам бу муддатдан кейин уйқу вазифасига секин киради.\nРуҳиятшунослар тадқиқотлари натижасига кўра, кўпроқ сахийлик ва яхшилик қилиш соғлиқ учун фойдали экан. Айниқса, ушбу хусусиятга эга кишилар бошқаларга қараганда кўпроқ яшаши аниқланган. Тадқиқот атрофдагиларга кўмаклашиш, энг аввал, инсоннинг ўзи учун жуда фойдали бўлиши, саховат ва меҳр асабийликни йўқотиб, узоқ умр кўришга сабаб бўлиши каби ҳаётий ҳақиқатларни исботлаб берди.\nТелефон қувватланаётган хонада ухламанг\nИспаниянинг Гранада университети олимлари тунда планшет ва мобил телефонлар қувватлантириладиган хонада ухлаш одамда ортиқча вазн тўпланишига сабаб бўлишини исботлашди. Олимларнинг қайд этишича, барча ускуналарни қоронғи хонада қувватлантириш жараёнида ҳосил бўладиган кўк нурлар соғлиқ учун зарарлидир. Бу жараён тунги ҳордиқ ва туш кўришнинг бузилишига сабаб бўлади. Бундай нурланиш инсон кайфиятига ҳам салбий таъсир кўрсатади.\nБугунги кунда кўплаб одамлар шахсий турар жой биноларини қўриқлаш мақсадида ўзига хос ҳимоя воситалари — кузатув камераларидан кенг фойдаланмоқда.\nЯқинда “smanos UFO” фирмаси “Smart Home Camera” (уй учун “ақлли” камера) номли янги кузатув ускунасини фойдаланувчилар эътиборига ҳавола этди. Мазкур ном ускунага шунчаки қўйилмади. Биринчидан, унинг ташқи кўриниши “ўзга сайёраликлар тарелкасига” ўхшайди. Иккинчидан, бу XXI аср “ақлли” қурилмасининг ўзига хослиги шундаки, унинг ёрдамида тўрт томонни бемалол кузатиш мумкин.\nШунингдек, камера тунда ҳам махсус ёритиш воситалари орқали хонани назорат қилиб тура олади. “Ақлли” қурилма уй эгасининг смартфон ёки планшетига тасвирни узатиб туриш имконига ҳам эга.\n438 марта ўқилган.


14:58, 12.12.2019 // 256777\nЮлдуз Усмонованинг туғилган кунига эри BМW Х7 совға қилди (фото+видео)\nЎзбекистон ва Қорақалпоғистон халқ артисти Юлдуз Усмонова бугун, 12 декабрь куни туғилган кунини нишонламоқда. Юлдуз Усмонованинг туғилган кунига продюсери ва турмуш ўртоғи Мансур Агалиев BМW Х7 совға қилди. Бу ҳақда журналист Феруз Муҳаммад хабар бермоқда.\nКўчада шунақа русумли машинани кўрса ҳавас қиларди. Шу сабабли қўлимиздан келганича кутилмаган совға тайёрлашга ҳаракат қилдик. Ҳали совғадан Юлдуз Усмонованинг хабари йўқ. Аслида бундан ҳам каттароқ совғага лойиқ, бу йил шуни олдик, кейинги йил Худо подшоҳ. Бу маълумотни ОАВларига чиқариш ниятим йўқ эди, табриклаш учун келган экансиз, шунга маълум қиляпман.\nМансур Агалиев, Юлдуз Усмонованинг продюсери\nЎзбекистон халқ артисти Юлдуз Усмоновани 11 декабрдан 12 декабрга ўтар кечаси қизиқчи Ҳалимахоним, қизи Нилуфар Усмонова, Милена Мадмусаева ва яна бир қанча ҳамкасблари, созанда ва яқинлари келиб табриклашди. Туғилган кун маросими жонли ижрода куйланган қўшиқлардан иборат кичик концертга айланиб кетди.\nКечада Юлдуз Усмонованинг 2020 йилнинг 10 —25 март кунлари «Халқлар дўстлиги» санъат саройида бўлиб ўтиши режалаштирилган янги концерт дастурида куйланадиган тўртта янги қўшиғининг ҳам премьераси бўлиб ўтди.\nМаълумот учун, Юлдуз Усмонова 1963 йилнинг 12 декабрь куни Марғилон шаҳрида таваллуд топган. Санъаткорнинг отаси Ўраимохун Усмонов ва онаси Раҳимахон Акбарова Марғилон ипак комбинатида ишлаган ва саккиз нафар фарзандни тарбиялаган. Юлдуз Усмонова оилада олтинчи фарзанд.\nМавзуга доир: «Умрим бир хатодир». Юлдуз Усмонованинг қўшиқлари бўйича тест\n12:23, 28.10.2020 // 96226\n00:45 Кеча // 75343\n13:21 Кеча // 61670\n15:47 Кеча // 55706\n22:45, 28.10.2020 // 50839\nInstagram: Президентни тарбиялаётган Зарина Низомиддинова, Жаҳонгир Отажонов — жокер, Шаҳло эркакка айланди


SkyPower Global раҳбари Ўзбекистон президентига мурожаат қилди » Muzlik.uz - O‘zbekiston yangiliklari\nSkyPower Global раҳбари Ўзбекистон президентига мурожаат қилди\nКанаданинг SkyPower Global компанияси асосчиси ва бош ижрочи директори Керри Адлер «Америка овози»га берган интервьюсида компания Ўзбекистонда қандай қийинчиликларга дуч келгани ва нима учун қуёш энергетикаси бўйича лойиҳалар ҳалигача ишга туширилмаганини сўзлаб берди. «Ўзбекэнерго» ва SkyPower Global компаниялари ўртасида электр энергиясини сотиб олиш тўғрисидаги келишувни имзолаш президентнинг 2018 йил 28 апрелдаги қарорида кўрсатиб ўтилган. Канада компанияси Ўзбекистонда умумий қуввати 1000 МВт бўлган фотоэлектр қуёш энергиясини ишлаб чиқариш бўйича объектлар қурилишига 1,3 млрд доллар сармоя киритишни режалаштирган эди. SkyPower Global келгусида ўзи эгалик қилиб, фойдаланувчи объектларни лойиҳалаштириш ва қуриш ишларини молиялаштириши кўзда тутилган. Келишув муддатлари давомида компания ва унинг ҳудудлардаги шўъбаларига корхоналарига солиқ ва божхона имтиёзлари тақдим этилиши лозим эди. Қарорда «Ўзбекэнерго» етказиб берилган элекр энергияси учун тўловларни амалга ошира олмаган тақдирда, қарздорлик Молия вазирлиги кафолати остида давлат бюджетидан қопланиши белгиланган. Керри Адлер интервьюда президент Мирзиёев Молия вазирлигига 2018 йилда топшириқ берганига қарамасдан, вазирлик ҳалигача компанияга тўлов кафолати бермаганини маълум қилди. Шартномага кўра, SkyPower Global ишлаб чиқарган токнинг киловати учун «Ўзбекэнерго» 6 цент тўлаши керак. Агар тўловни амалга оширолмаса, давлат буни қоплаши шарт. Солиштириш учун: октябрда БААнинг Masdar компанияси Навоийда фотоэлектр станцияси қурилиши учун тендерда 1 кВт қуёш энергияси учун 2,679 цент таклиф қилган ҳолда ғолиб чиққан (тендерда энг қиммат таклиф Total Eren томонидан илгари сурилган — 4,273 цент). "Газета.uz"да реклама У кредит рейтинги паст бўлгани боис кафолатсиз нафақат SkyPower Global, балки бошқа ҳеч ким Ўзбекистонда бизнес юрита олмаслигини таъкидлаб ўтди.Келишув тарихи Фото: AmerikaOvozi.com. Керри Адлер SkyPower Global компаниясига Канадада асос солинганига қарамасдан, асосий акционерлари америкаликлар бўлгани учун Канада-Америка компанияси ҳисобланишини таъкидлаб ўтди. Унинг айтишича, ҳаммаси 2017 йилда президент Шавкат Мирзиёевнинг АҚШга БМТ Бош Ассамблеясининг 72-сессиясида иштирок этиш учун келиши билан бошланган. Инвестор Ўзбекистон элчихонаси ва Америка-Ўзбекистон савдо палатаси томонидан ташкил этилган тантанали тушликка таклиф қилинган. Ушбу учрашувда АҚШ Тижорат вазирлиги ва халқаро компанияларнинг раҳбарлари ҳам таклиф қилинган. Президент унга мурожаат қилиб, Ўзбекистон ҳукумати ўз изланишларига асосланиб, дунё бўйлаб энергетика таъминотчиларини ўрганиб чиққани ва SkyPower Global компаниясига ишонч билдирган ҳолда Ўзбекистонда қуёш энергияси саноатини ривожлантиришга қарор берганини маълум қилган. «Мен зиёфатга таклиф қилинганим учунгина борган эдим. Ҳатто [сармоя киритишга] мақсад ҳам йўқ эди. Ўзбекистонни билмас эдик», — деди у. Керри Адлернинг тасдиқлашича, Шавкат Мирзиёев нафақат инвестиция киритишни, балки икки ҳафта ичида таклифлар ва шартнома билан Тошкентга боришни таклиф қилган. SkyPower Global раҳбари тушликда 10−11 та йирик компания, жумладан General Electric, юридик фирмалар ва бошқа корхоналар қатнашганини маълум қилди. «Президент Мирзиёев бизни мамлакатга ёрдам беришга кўндира олди, десам бўлади. Ундан эшитганларим менда кучли таассурот қолдирди. Мен БМТ доирасида дунё раҳбарлари билан азалдан ишлаб келаман, айнан муқобил энергетика бобида. БМТнинг олдинги бош котиби Пан Ги Мун билан яқин эдим ва ҳозирги бош котибнинг ўринбосари Амина Муҳаммад билан ҳамкорлик кучли. Лекин Ўзбекистон раҳбарига қараб лол қолдим, дангал мурожаати ёқди», — деди у. Фото: AmerikaOvozi.com. Сармоядорнинг қайд этишича, у икки ҳафтадан кейин 15 кишилик жамоа билан Тошкентга етиб келади. Унгача Deloitte консалтинг компанияси улар учун Ўзбекистон имкониятларини ўрганиб чиқади. Орадан икки кун ўтиб эса 1,3 млрд долларлик ҳужжат имзоланади. «Жуда катта риск эди бизга. Лекин буни бир сабаб билан қилдик. Мен шу кунгача жуда кўп давлатларнинг раҳбарларини кўрдим. Анчаси билан яқинман, дўстман. Улар орасида Мирзиёев сингари ўз хоҳишини дангал ва ишонч билан тушунтира оладиганлар кам. Бу мамлакатга ёрдам керак ва буни очиқ тан олиб, ҳамкорликка чақириш, таклиф қилиш. Бизнес имконият бор, ислоҳотларимиз орқали шароит яратамиз, дейиш… Бизни кўндирди. 18 йилдан бери муқобил энергия соҳасидаман. Лекин карьерамда ҳеч қачон шундай қадам ташламаганман. Мирзиёев мени кўндирди. Олийжаноблиги ва харизмаси билан менга у Кеннедиларни эслатди. Ўзини тутиши, муомаласи. Менга жуда маъқул бўлди», — деди у. «Ҳозиргача 10 миллион доллар сарфладик. Лойиҳа учун ер топдик. Қурилиш бошлаш учун зарур чораларни кўрдик. Глобал миқёсда тендерлар ўтказдик. Нимаики қилишимиз керак бўлса, шуғулландик. Шартномани имзолашга ойлар кетди. Учрашувларга борар эдик, лекин охирги моментда уларни бекор қилишар эди, хусусан вазир ва бош вазир ўринбосарлари билан ҳам. Келишиб қўйиб, имзолаш учун узоқ кутдик. Бир нарсага урғу бериб келамиз: „СкйПовер Глобал“ ошкора ишлайди. Коррупциянинг ҳар қандай кўринишига қатъий қаршимиз. Биз коррупцион ишларга асло бош суқмаймиз. Ҳеч қандай шартнома учун тўламаймиз. Совға-салом бермаймиз. Асоссиз ваъда ҳам бермаймиз», — дея давом эттирди у.«Ишга эскича ёндашув» Фото: AmerikaOvozi.com. Керри Адлер Ўзбекистонда «эскича усулларда» ишлайдиган одамлар борлигини айтиб ўтди. «Лекин эскича усуллар билан ишлайдиганлар бор. Бизнесда ҳам шундай йўл тутишади. Биз улар билан ишламаймиз ва ишлашни ҳам хоҳламаймиз. Бирортаси олдимизга келгани йўқ. Агар шундай бўлганида дарҳол очиқлаган бўлар эдик, Transparency International каби ташкилотларга чиқардик. Биз бундай ҳолларга кўз юммаймиз, тоқат ҳам қилмаймиз», — деди у. «Мирзиёев чинакамига ислоҳотлар қилишга бел боғлаган. Бироқ ундан пастда ишлар чатоқ. Қўрқинч ҳукмрон. Одамлар нотўғри қадам ташлаб қўйишим мумкин дея қўрқади. Ҳеч ким масъулиятни ўз зиммасига олишни хоҳламайди. Кичкина ишларни ҳам қилишни хоҳлашмайди… Бизга керак бўлган тўлов кафолатини ҳам бера олишмаяпти мана», — дейди ишбилармон. Фото: AmerikaOvozi.com. Инвесторнинг қайд этишича, у Молия, Иқтисод, Инвестициялар ва Энергетика вазирликлари билан ишлаган. Лекин президент у билан ишлашни ўша вақтдаги бош вазир ўринбосари — молия вазири Жамшид Қўчқоровга топширган. SkyPower Global асосчиси Ўзбекистон томони келишувни имзолашни узоқ вақт кечиктириб келгани, бироқ АҚШ ва Канада ҳукуматлари аралашувидан сўнг ҳужжат имзоланганини маълум қилди. Бироқ ҳозиргача компания кафолат ололгани йўқ. «Биз қуёшдан энергия олиш билангина чекланмаймиз. Deloitte консалтинг компанияси бизга Ўзбекистонда яшил саноат потенциалини ўрганиб чиқиб, у шаклланса, ялпи миллий даромад миллиардлаб долларга ўсиши, 30 минг одамни иш билан таъминлаши, мутахассислар етиштириши, уларни ва бошқарувчиларни Гарвард, MIT Sloan (Массачусетс технологиялар институти ҳузуридаги халқаро бизнес мактаб — таҳр.) сингари нуфузли даргоҳларда тайёрлаш мумкинлигини таҳлил қилиб берган», — деди у.«Ўзбекистон ўз сўзида туриши керак» Президент ҳузуридаги Лойиҳалар ва импорт контрактларини комплекс экспертиза қилиш марказининг (марказ 2018 йил 8 январдан Иқтисодиёт ва саноат вазирлиги тасарруфида) хулосаси. Хулосада нархлар дунёдаги ўртача нархларга мувофиқ экани тасдиғини топган. Фото: AmerikaOvozi.com. Керри Адлер Ўзбекистон ҳукуматини ўз мажбуриятларини бажаришга ва ҳаттоки янада жозибадор таклифлар пайдо бўлган тақдирда ҳам ўз сўзида туришга чақирди. У АҚШ элчиси Дэниел Розенблюмнинг шартномалар дахлсизлигини таъминлаш зарурлиги ҳақидаги сўзларидан иқтибос келтирди. «Ўзбекистон ўз зиммасига олган мажбуриятларини бажариши керак. Имзолаган шартномалари амалга ошиши учун зарур шароит яратилиши керак. Биз билан келишилган нарх албатта 2018 йилдаги бозорга қараб белгиланган. Кимдир биздан арзон маҳсулот таклиф қилса, бизнинг шартномани улоқтириб бошқасига кета олмайсиз. Битим бу битим. Ташқи сармоясиз давлат ривожлана олмайди. Сўзингизда турсангиз, ишонч ортади ва катта-катта таклифлар кела бошлайди. Акс ҳолда ишонч сўниб, шубҳа ва гумон ортади. Президент Мирзиёев Молия вазирлиги, Инвеститсиялар ва ташқи савдо вазирлигини назорат қила оладими? Ёки бу ҳаммаси хўжакўрсингами?» — деди у. SkyPower Global раҳбари мажбуриятларни бажаришдан воз кечишнинг оқибатлари борлигидан огоҳлантирди. «Чора кўрсак ҳозир шартнома 1,8 миллиард долларга тушади. Ўзбекистон Энергетик Хартияга аъзо. Гаагага бориб, судга шикоят қилишимиз мумкин. Шартнома шартларига риоя қилинмаётганини исботлаш қийин бўлмайди. Лекин биз Ўзбекистондан қилмаган ишимиз учун ҳақ талаб қилмаймиз. Биз жанжаллашишни хоҳламаймиз. Президент Мирзиёевга 1200 бетлик хат йўлладим. Унда ҳозиргача бошдан кечирганларимизни бирма-бир баён қилганмиз. Бизни қанча овора қилишгани, сарсон қилишгани ҳақида ёздик», — деди у. Керри Адлернинг фикрича, муаммо Шавкат Мирзиёевда эмас. «Менинг хулосам шуки, муаммо Мирзиёевда эмас. Унга ҳурматим баланд, ишончим сўнмаган, лекин унинг қўли остидагилар биз сингари инвесторлар учун шароит яратмаяпти. Биз нима қилайлик? Ҳақиқатдан ҳам шартномаларга амал қилмоқчи эмасмисиз? Президент қарорининг кучи йўқми? Ким буларга жавоб беради? Биз ҳатто Омбудсманга бордик», — дейди у. SkyPower Global бир вазирлик билан иккинчиси ўртасида сарсон қилинганини таъкидлаган компания раҳбари кафолатсиз унинг қўллари боғлиқ эканини қайд этди. «Еримиз бор. Тендер аниқ. Лекин кафолатсиз қўлларимиз боғланган. Кафолатсиз ҳеч ким биз билан ишламайди. Аксионерларимиз ҳам уни талаб қилади, банклар ҳам. Ҳаммага шу ҳужжат керак. Чунки бизнеснинг асосий шарти шу. Бу қоғоз бизнес учун суғурта. Ҳукуматлар ўзгарса, сиз билан савдо қиладиган томон маҳсулот учун тўлай олмай қолса, пул давлат ҳисобидан олинади. Ўзбекистондек бу борада янги бир система билан ишлаш нозик ҳаракат», — деди инвестор. Керри Адлер бош вазирнинг инвестициялар ва ташқи иқтисодий алоқалар бўйича собиқ ўринбосари Сухроб Холмуродов SkyPower Global фаолиятига тўсқинликлар қилишга уринганини маълум қилди. Бунда унинг нима сабабдан ишдан бўшатилганини билмайди, бироқ муаммо ҳалигача ҳал этилгани йўқ. «Икки йўл бор. Бири судлашиш, лекин биз бу йўлдан боришни асло хоҳламаймиз. Яхшиям, менинг бошқарув кенгашим бу борада мени тергамаяпти, аксинча, сабр қилаяпмиз. Ўзбекистонга меҳрим баланд. Биз Ўзбекистон билан ишлашни истаймиз ва лойиҳамизни амалга оширишга бел боғлаганмиз. Шартномалар бузилмаса, уларга бош эгсак, мамлакат учун ажойиб натижалар бўлишини исботлашни хоҳлаймиз. Биз биринчимиз ва муваффақият қозонишни истаймиз. Бизга қараб, бошқалар келади. Яқинда тендерда 23 компания қатнашибди. Демак, умид сўнмаган. Лекин ишончни оқлаш керак», — деди у. «Ишончни сотиб ололмайсиз. Тепадаги одам менга ишон деса-ю, пастдагилар унинг айтганига қарши иш тутса, ҳеч ким келмайди. Президент Мирзиёев, назаримда, буни билади. Мен унга ишонганман», — дея давом эттирди ишбилармон. Компания ҳалигача расмий изоҳ олгани йўқ. «Америка овози» манбалари маълумотларига кўра, бунинг икки сабаби бўлиши мумкин:бошқа арзонроқ муқобиллар мавжуд бўлган шароитда SkyPower Global 6 центтдан етказиб берадиган қуёш энергияси қимматлик қилади;инвесторнинг кафолат тўғрисидаги талаби Ўзбекистон қонунчилигига зид. «Газета.uz» 29 февраль куни Энергетика вазирлиги, Инвестициялар ва ташқи савдо вазирлиги ҳамда Молия вазирлигига сўров юборди, бироқ ҳозирча изоҳ олгани йўқ.Интервью видеоёзуви\nMasdar Навоийда қуввати 100 МВт бўлган фотоэлектр станция қуради\n«Ўзстандарт» фермерларга ЕИ бозорларида савдони фаоллаштиришга ёрдам беради\nНавоий вилоятида қуёш электр станцияси қурилади\nSkyPower Global қуёш энергетикасига 1,3 млрд доллар сармоя киритади


“Цементчи” лагеридан дараклар » Скачать музыку бесплатно новинки музыки 2016-2017\n“Цементчи” лагеридан дараклар\nКомментариев: 0 Просмотров: 253 Дата: 11-01-2016, 10:12 Биринчи лига иштирокчиси “Цементчи” жамоасига янги футболчилар келишни бошлади. Олган маълумотларимизга қараганда, қувасойликлар сафига “Қўқон-1912”дан Оқилбек Маҳмудов, “Ёзёвон”дан Муҳаммадсултон Султоновлар келиб қўшилишган. Шунингдек, илгари “Гулистон” дарвозабони бўлган Илҳом Жуманов келиб қўшилди. Жуманов ўтган йили жароҳати сабабли, ҳеч қайси жамоада тўп сурмади. “Цементчи” 13 январь куни “Нефтчи” ёшларига қарши дастлабки назорат учрашуви ўтказади. 16 куни эса “УзДонгЖу” билан навбатдаги ўйин бўлиб ўтади.


АҚШда коронавирусга чалинганлар 1 миллиондан ошди | Qalampir.uz\nАҚШда коронавирусга чалинганлар 1 миллиондан ошди\nОлам\t29 Апрель 02:37 4866\nАҚШда коронавирус аниқланган беморлар 1 миллиондан ошиб, айни вақтда 1 008 066 нафарни ташкил этмоқда. Мамлакат дунё миқёсида коронавирус аниқланиши бўйича мутлақ етакчилик қилмоқда.\nАҚШда ушбу касалликка чалинган беморларнинг 58 126 нафари ёки 5,7 фоизи вафот этди. Беморларнинг 115 003 нафари ёки 11,4 фоизи соғайган. Айни вақтда мамлакатда даволаниши давом этаётган беморлар сони 834 937 нафарни ташкил этмоқда.\nАҚШlf беморлар кўп аниқланишининг асосий омилларидан бири мамлакатда оммавий тест ўтказилаётганидир. Дунё миқёсида коронавирус аниқланганидан буён ҳали ҳеч бир мамлакатда бу қадар оммавий тест ўтказилгани йўқ, ҳатто, касаллик ўчоғи бўлган Хитойда ҳам. АҚШда бугунгача 5 миллион 628 минг 374 киши коронавирусга тест топширган.\nКеча АҚШ Президенти Дональд Трамп мамлакатда коронавирус билан боғлиқ ҳолат анча яхшиланаётгани ҳақида баёнот берганди. Президентнинг қайд этишича, Нью-Йорк, Чикаго ва Нью-Орландода касалланиш ҳолатлари камайиб, мамлакатнинг бошқа инқирозли ҳудудларида вазият барқарорлашмоқда.\n25 Май 16:12 34620\n25 Май 23:18 32006\n26 Май 14:40 24418\n26 Май 09:01 20544\n25 Май 11:09 19932


Бегуноҳ тилнинг дуоси (“Маснавийдан ибратли ҳикоялар”) | Azon.uz - Ахборот-таҳлилий портал\nБегуноҳ тилнинг дуоси (“Маснавийдан ибратли ҳикоялар”)\n09:00 16.05.2019 745\nАллоҳ таоло Мусо алайҳисаломга: “Менга гуноҳ қилмаган, фаҳш сўзламаган тил билан дуо қил ва паноҳ тила!”, деб буюрди.\nҲазрати Мусо: “Ахир менда ундай тил йўқ-ку, Сенга қандай қилиб гуноҳ қилмаган тил билан дуо қилайин?!”, деб сўради.\nАллоҳ таоло: “Ундай бўлса, Бизга бошқаларнинг тили билан дуо қил. Чунки сен бошқалар тили билан гуноҳ қилмагансан, уларнинг тили сенга тозадир. Яъни, шундай яшаб, шундай амаллар қилки, доим одамлар сени дуо этсинлар”, дея марҳамат қилди.\nАллоҳнинг зикри ила машғул бўлиш – энг покиза ҳолатдир. Бу поклик ўз жилосини таратиши билан, қуёш порлаганида тунги зулмат қандай чекинса, ғафлат ва маъсият зулмати ана шундай чекинади. Аллоҳ таолонинг муборак лафзи тилга олинганида, на бир нопоклик ва на ғам-ташвишдан асар қолади.\nЯратганнинг зикри ила машғул бўл ҳамда олимлар, зокир ва обид бандаларнинг, мазлум ва йўқсилларнинг дуоларини олишга шошил! Уларнинг сен учун покиза тиллари воситасида Яратганга илтижо қил, шоядки нажот топсанг!


Бош саҳифа МатбуотҲозирги давр матбуотиКаромат Муллахўжаева. Мумтоз адабиёт — бугуннинг нигоҳида (2013)\nЎзбек мумтоз адабиётини тадқиқ этиш борасидаги энг муҳим тадқиқотлар, мақола ва тақризлар, асосан, “Ўзбек тили ва адабиёти”, “Шарқ юлдузи”, “Жаҳон адабиёти”, “Ёшлик” журналларида, “Ўзбекистон адабиёти ва санъати” газетасида ҳамда илмий тўплам ва илмий анжуманлар материаллари саҳифаларида ўз аксини топган. Шу ўринда “Маърифат” газетасидаги айрим мақолаларнинг илмий қимматини эътироф этиш муҳим. Чунки уларда чоп этилаётган мақолаларнинг савияси ва илмийлик даражаси журнал мақолаларидан қолишмайди.\nКейинги йилларда изчил фаолият кўрсатаётган Иқболой Адизованинг мақолалари, асосли фикрлари билан муаммоларни тўғри англаб, ечимини тақдим этишга уринаётган Абдурасул Эшонбобоевнинг изланишларини ҳам алоҳида таъкидлаш лозим. И.Адизованинг Фузулий, Увайсий, Нодира ижодий меросига оид мақолаларида янги талқинларга ўтиши бу борадаги ишлар кўламининг кенгайишига имкон беради. Тадқиқотчи А. Эшонбобоевнинг “Ўзбек иншо санъати” номли тақризи ёки “Навоий асарларининг илмий-танқидий нашри ҳақида”ги мақоласида бугунги куннинг энг оғриқли нуқтаси ҳақида тўхталиб, бу муаммони ўрганиш ва ҳал этишга даъват этилган. Бироқ сўнгги йилларда бир адабиётшунос кўтарган муаммога бошқаларнинг бефарқ бўлиши адабиётшунослигимизнинг бир ерда узоқ депсиниб туришига сабаб бўлмоқда. Масалан, 2012 йили бир илмий тўпламда профессор Ҳамидулла Болтабоевнинг “Ўзбек адабиёти тарихини даврлаштириш тамойиллари” деб номланган мақоласи чоп этилди. Конференцияда қизиқиш билан тингланган маърузада бугунги адабиётшуносликнинг энг долзарб ва баҳсталаб муаммоси кўтарилди. Бироқ ҳанузгача унга акс-садо йўқ. Бу каби мисолларни кўплаб келтириш мумкин. Бундай баҳсни давом эттириш, у ҳақда ўйлаш, аслида, ҳар бир адабиётшуноснинг иши. Баҳсталаб мақолалар керак бўлгани каби, уларга жавоблар бериш, муносабат билдириш пайти ҳам келди.\nТадқиқотчи Бобомурод Эралиевни жиддий изланишлар натижаси бўлган мақолалари – “Фарҳоднинг ташрифи”, “Тўрт қаср тарҳи” мақолалари тадқиқот характерига эга. Уларда масаланинг моҳияти ишонарли очиб берилган. Айниқса, ўртага ташланган масаланинг Румий асарларига боғлаб тушунтирилиши ёки Сизиф тимсоли ёрдамида қизиқарли ва қиёсий талқин этилиши, қайсидир жиҳатлари билан устоз Нажмиддин Комилов бошлаган йўлни давом эттираётганлиги кишида умид уйғотади.\nТадқиқотчи Бурҳон Абулхайров эса “Миён Бузрукнинг ўзбек адабиётида тасаввуф масаласига оид қарашлари” мақоласида 20-30-йилларда ўзбек мумтоз адабиётини тадқиқ этиш билан жиддий шуғулланган адабиётшунос олимнинг ўзбек мумтоз адабиётига, хусусан, тасаввуф адабиётига муносабатини ўрганади, тадқиқ этади ва баҳолайди. Тадқиқотчининг бу йўналишдаги яна бир хизмати “ЎТА” журналининг 5-сонида Е.Э.Бертельснинг “Бедил ҳақида мулоҳазалар” мақоласини нашрга тайёрлаб, чоп эттирганида кўринади.\nЖурналларимиз саҳифаларида қисман бўлса-да, танқидий руҳдаги мақолалар чоп этилаётганлиги хусусида юқорида ҳам таъкидлаган эдик. “Шарқ юлдузи” журналининг “Меросимизни ўрганамиз” рукнидаги Валижон Қодирова Акрамжон Ваҳобовнинг “Бобурнома”даги таърих – муаммолар муаммоси” мақоласида “Бобурнома”нинг табдил – транслитерация қилинган нашрларида таърих санъати орқали ифодаланган саналарнинг бузилганлик ҳақидаги фикрлар асосли кўрсатиб берилган. Унда матншуносликдаги жиддий камчиликлар очиб берилади. Бу борада иш олиб бораётган ноширлару тадқиқотчиларни сергаклантиради, янги мақолаларни –изланишларни талаб этади. Бироқ, мақола муаллифлари ўртага ташланган муаммони 1989 йили чоп этилган “Бобурнома”га асосланиб ўрганганлар. Бундай тадқиқотлар мукаммалроқ ва охирги нашрларга, жумладан, “Бобурнома”нинг 2002 йили Эйжи Мано танқидий матни асосида яратилган янги нашрига таяниб ўрганилганда, унинг илмий қиммати яна ҳам ошарди.\nЎтган йили чоп этилган монография, рисолалар жумласига Нодирхон Ҳасаннинг “Яссавийликка доир манбалар ва “Девони ҳикмат” монографияси, устоз Нажмиддин Комиловнинг “Маънолар оламига сафар”, Ҳамиджон Ҳомидийнинг “Фирдавсий ва ўзбек адабиёти”, турк олими Мустафо Эсоннинг “Тазкирадан биографияга”, озарбойжонлик Гулшан Алиева-Кангарлининг “Фузулийшунослик тарихи ва назарияси” монографиялари 2012 йили мумтоз адабиётимиздаги энг муҳим ва илмий қимматга эга китоблар, деган фикрдамиз.\nХулоса қилиб айтганда, ўтган йил чоп этилган мақолалар, китоблар ва бошқа тадқиқотлар мумтоз адабиётимизни ўрганиш борасида муайян ишлар амалга оширилганлигини намойиш қилади ва, айни пайтда, бу адабиётшунослик олдида турган, келгусида ҳал қилиниши лозим бўлган муаммоларни белгилашда муҳим аҳамиятга эга.\n← Аввалги Аввалги Баҳодир Карим. Адабий танқид — жиддий ижод (2013)\nКейинги → Кейинги: Санобар Тўлаганова. Танқид эмас, таҳлил этмоқ зарурати (2013)


Инфоурок › Биология ›Презентации›Презентация по биологии на тему "Юрак" (8 класс на узбекском языке)\nТомди тумани 25-мактабнинг кимё-биология фани ўқитувчиси Баҳронов Алижон Аслоновичнинг “Юрак қон - томир системасининг фаолияти “ мавзусидаги дарс ишланмаси.\nЮрак ва томирлар системаси организмни қон билан таъминлайди, қон орқали аъзо ва тўқималарга ҳар хил озуқа моддалар, кислород ва биологик фаол моддаларни етказиб беради, шу билан бирга организмда модда алмашиниш натижасида ҳосил бўлган кераксиз маҳсулотларини ва газларни олиб чиқишда ҳизмат қилади. Бу системага қон ва лимфа томирлари, юрак киради. Веналар томирлар системасининг олиб кетувчи қисми ҳисобланади. Веналар деворининг тузилиши, уларнинг фаолияти билан узвий боғлиқ. Артерияларга нисбатаи қон босимининг пастлиги /5-10 мм симоб устуни/ ва оқим тезлигининг камлиги /аъзолар веналарида 10 мм/с атрофида/ веналар девори юпқа ва уларда эластик элементлар кам бўлади. Тананинг қайси қисмида жойлашганлигига қараб веналар деворининг тузилиши бир-биридан фарқ қилади. Тананинг пастки қисмидаги веналар деворида мушак элеменларининг кучли ривожланиши, ҳамда уларда клапанларнинг бўлиши тақозо этилади, Чунки улар орқали қон юқорига-юракка томон ҳаракат қилади. Юракнинг тузилиши Юрак қон томирлар системасининг қонни харакатга келтирувчи ичи бўш, мушакли ва асосий аъзодир. Юрак девори уч пардадан: ички эндотелий, ўрта миокард, ташқи эпикарддан тузилган.\nЮракнинг тузилиши Юрак қон томирлар системасининг қонни харакатга келтирувчи ичи бўш, мушакли ва асосий аъзодир. Юрак девори уч пардадан: ички эндотелий, ўрта миокард, ташқи эпикарддан тузилган. Yurakning ishlashi Юрак бўшлиғи тўсиқлар орқали тўрта бўлакка ажратилган. Икки бўлмача бўлмачалараро, қоринчалар эса қоринчалараро тўсиқлар орқали чап қоринча ва бўлмача хамда ўнг қоринча ва бўлмачаларга бўлинади. Юрак бўлмачалари ва қоринчалари иши турлича бўлиб, бўлмачалар юракка келадиган қонни тўплайди хамда етарлича йиғилгандан сўнг қоринчаларга хайдайди. Қоринчалар эса ўз навбатида қонни артерияларга отиб беради. Веналар орқали қон юракка оқиб келади. Ўпка венасидан ташқари хамма веналардаги қонда кислород кам бўлади. Гемокапилляр артерия ва вена қон томирлар ўртасида жойлашади. Баъзан улар иккита ҳар хил томирлар ўртасида бўлиши ҳам мумкин. Бундай жойлашиш капиллярнинг "ажойиб тўри" деб аталади . Пастки ва юқори ковак веналари оркали қон юракнинг ўнг бўлмачасига келиб қуйилади. Бу харакат катта қон айланиш доирасини хосил қилади. Веноз қон юракнинг ўнг қоринчасидан ўпка артериялари орқали ўпкага бориб кислородга тўйинади ва юракни чап бўлмачасига қуйилади (кичик қон айланиш доираси).\nА р т е р и я л а р. Деворнинг тузилишига қараб эластик, мушак ва мушак эластик типида бўладилар. Барча артерияларнинг девори умуман бир хилда тузилган бўлиб, уларда уч қават тафовут қилинади: 1. Ички парда2. Ўрта парда3. Ташқи парда. Турли пардаларнинг тузилиши ва қалинлиги тананинг турли жойлардаги томирларда ҳар хил бўлиб, кўпроқ гемодинамик омилларга, қон босими ва тезлигига боғлиқ Юракнинг ишлаш жараёни. Юрак анатомик жихатдан ўпкалар оралиғида жойлашган тахминан мушт катталигидаги, оғирлиги 300 граммча келадиган мушак аъзо. унинг мушаклари инсон онгига боғлиқ бўлмаган холда мустақил равишда бир маромда қисқариб бўшашади. У бутун умр давомида тўхтовсиз ишлайди. Соғлом одам юраги бир дақиқада ўртача 70-80 марта қисқариб 5-6 л гача қонни хайдаб беради. Бу кўрсатгич жисмоний харакатда кўпайиб тинч холатда камаяди Юракни қонни томирлар орқали тўхтовсиз харакатини таминлаб берувчи мушакли насос дейиш мумкин. У қон томирлар билан биргаликда юрак – қон томир тизимини ташкил этади. Бу тизим кичик ва катта қон айланиш доирасидан иборат. Қон юракнинг чап қисмидан аввал аорта кейин йирик ва майда артерия, артериола хамда капиллярлар орқали харакатланади. Капиллярдан зарурий моддалар ва кислород тўқималарга, у ердан эса ис гази ва модда алмашинуви натижасида хосил бўлган махсулотлар қонга ўтади Қоринчалар бажарадиган иш бир мунча оғир бўлганлиги сабабли уларнинг мушак қавати бўлмачаларникага нисбатан анча қалин. Бўлмача ва қоринчалар бир бири билан бўлмача хамда қоринчалараро тешик орқали боғланади. Юракнинг митрал, аортал, ўпка хамда уч тавақали қопқоқчалари ўз вақтида очилиб, ёпилиб қонни қайта оқиб тушишига тўсқинлик қилади ва уни бир йўналишда харакатлантиради.\nҚон томири деворларида зарали халестериннинг йиғилиб қолиши.\n«Биология», Сивоглазов В.И., Сапин М.Р., Каменский А.А.\nПрезентация по биологии на тему "Судралиб юрувчилар" (7 класс на узбекском языке)\nУчебник: «Биология», Сивоглазов В.И., Сапин М.Р., Каменский А.А.\nПрезентация по биологии на тему "Скилет" (8 класс на узбекском языке)\nПрезентация по биологии на тему "Сезги органлари" (8 класс на узбекском языке)\nПрезентация по биологии на тему "Мускуллар" (8 класс на узбекском языке)\nПрезентация исследовательской работы по теме "Переедание"\nОписание исседовательской работы "Определение витамина С во фруктах и соках"\nПрезентация "Определение витамина С во фруктах и соках"\nПрезентация по теме "Механизм сна.Сновидения.Гипноз."\nPPTX 304.9 кбайт\nНастоящий материал опубликован пользователем Бахронов Алижон Аслонович. Инфоурок является информационным посредником и предоставляет пользователям возможность размещать на сайте методические материалы. Всю ответственность за опубликованные материалы, содержащиеся в них сведения, а также за соблюдение авторских прав несут пользователи, загрузившие материал на сайт\nВсего просмотров: 94890\n787 0 14.01


Тарихан қисқа давр ичида, мустақиллик йилларида ўз кучимиз ва салоҳиятимизга таянган ҳолда муқаддас қадриятларимизни, тилимиз ва динимизни қайта тиклаб, бугунги кунда ҳар соҳада мустақил тараққиёт йўлидан ривожланиб бораётган эркин, демократик давлатга айландик.\nАллоҳнинг фазли билан халқимизнинг маънавияти ва миллий қадриятлари қайта тикланди. Бугунги кунга назар ташласак, пойтахтимиз, барча вилоят ҳамда шаҳарларда, қишлоқларимиз, ҳатто юртимизнинг чекка ҳудудларида ҳам катта ўзгаришлар рўй бераётганига гувоҳ бўламиз. Юртимиздаги барча тарихий обидаларимиз, масжидлар ва мадрасалар қайта таъмирланмоқда.\nЖумладан, диний ва дунёвий илмларнинг асослари яратилган ва сайқал берилган замин Бухоро вилоятининг “Жўйбори Калон” ўрта махсус ислом билим юрти кириш қисми, дарвозахонаси ва пештоқи XVII аср ҳолатига қайтарилди.\nМашҳур ганчкор уста Бахтиёр Ҳамроев ўзининг шогирдлари бўлмиш уста Амин билан биргаликда ислимий ва геометрик нақшлар асосида гулдасталар, оқ, кўк, зангори рангли сиркор безаклар билан моҳирона ижод қилишди. Нақшларнинг янада мукаммал, жозибадор бўлишига ўзларининг бебаҳо ҳиссаларини қўшишди.\nБилим юрти жамоаси XVI - XVII асрларда мадрасанинг меъморий безаклари, рангтасвири, жозибали меъморчилик санъати қандай юксак эътиборга эга эканлиги ҳақида умумий тасаввур ва тушунча ҳосил қилдилар.\n966 марта ўқилди\nДругие материалы в этой категории: « "Сиз бизга кераксиз" йирик хайрия тадбири Бухорода ўтказилди\tМалайзия Ислом университети Ўзбекистон ОТМлари билан ҳамкорлик қилади »


Ҳиндистон 280дан ортиқ вертолётнинг парвозини тақиқлади\n15:32 / 07.12.2016\nҲиндистон мудофаа вазирлиги Cheetah ва Chetak русумли 280дан ортиқ вертолётнинг парвозини бутунлай тўхтатди. Hindustan Aeronautics Limited миллий компанияси уларнинг ҳар бирини хавфсизлик жиҳатидан қайта ўрганиб хулосасини бермагунча, ушбу турдаги вертолётлар уча олмайди. Мудофаа вазирлиги хабарига кўра, ушбу учар техникаларнинг тез-тез ҳалокатга учраб туриши, шундай қарор қабул қилишга сабаб бўлган.\nХабарда айтилишича, "комплекс текширувларни ўтказишга, хусусан, 30 ноябрда Cheetah вертолётининг Ғарбий Бенгалияда қулаб тушиши оқибатида 3 кишининг ҳаётдан кўз юмгани сабаб бўлган".\nУмуман, 50 йиллар муқаддам ишлаб чиқилган вертолётлар билан 2012-2016 йилларда юз берган 7та йирик фожиада жами 12 киши ҳаётдан кўз юмган.\nҲиндистон ҚК енгил вертолётлари паркидаги Cheetah ва Chetak яқин-яқингача HAL томонидан Франциянинг ҳозирда мавжуд бўлмаган икки фирмаси Aerospatiale ва Sud Aviation томонидан берилган лицезия асосида ишлаб чиқилган. 1960 йиллар ўрталаридан бери жами 625 дона вертолёт ишлаб чиқарилган. Гарчи уларни ишлаб чиқиш тўхтатилган бўлса-да, "HAL мавжудларининг техник ҳолати учун масъулдир".\nҲиндистон вертолёт Cheetah Chetak\nМексикада ИИВ раҳбари ва штат губернатори бўлган вертолёт қулади


Тошкентда бепул гала-концерт бўлиб ўтади - 22.09.2018, Sputnik Ўзбекистон\nКонцерт дастури 29 сентябрь куни, соат 19:00 да бўлиб ўтади. Кириш бепул 22.09.2018, Sputnik Ўзбекистон\nКонцерт дастури 29 сентябрь куни, соат 19:00 да бўлиб ўтади. Кириш бепул\nТОШКЕНТ, 22 сен - Sputnik. Устоз ва мураббийлар байрами куни олдидан "Халқлар Дўстлиги" санъат саройи ёнида, байроқ остида жонли ижрода катта гала концерт бўлиб ўтади, деб хабар қилмоқда Спутник Ўзбекистон мухбири.\n"Байрамни ўтказиш учун дам олиш куни - шанбани танладик. Концертга тушишга ҳамманинг ҳам имкони бўлмайди ва ўйлаймизки, бу халқимизга биз томондан қилинган ажойиб туҳфа бўлади", - деди Спутник мухбири билан суҳбатда "Ўзбекконцерт" вакили.\nТаъкидланишича, ёшлар қўшиқларини севиб тинглайдиган 10 нафар эстрада хонандаси ушбу гала-концертда иштирок этиш истагини билдирган. "Ўзбекконцерт" ходими уларнинг исмини ошкор этишни истамади. "Бу халқимиз учун яхши сюрприз бўлақолсин", - деди у.\nКонцерт дастури 29 сентябрь куни, соат 19:00 да бўлиб ўтади.


Покистон президенти ШҲТ Саммитида иштирок этиш учун Ўзбекистонга ташриф буюрди\n22:24 / 22.06.2016\nПокистон Ислом Республикаси Президенти Мамнун Ҳусайн Шанхай ҳамкорлик ташкилоти Давлат раҳбарлари кенгашининг навбатдаги мажлисида иштирок этиш учун 22 июнь куни Ўзбекистонга ташриф буюрди. Бу ҳақда “ЎзА” хабар бермоқда.\nПокистон Президенти мамлакатимизга ташрифини қадимий Самарқандни зиёрат қилишдан бошлади. Олий мартабали меҳмон Президентимиз Ислом Каримов ташаббуси билан қайта қурилган Имом Бухорий мажмуасини зиёрат қилди.\nДунёга машҳур Регистон мажмуаси билан танишув ва бу ердаги миллий ҳунармандлик буюмлари намойиши ҳам Покистон Президентида катта таассурот қолдирди. Мирзо Улуғбек, Шердор ва Тиллакори мадрасалари халқимизнинг бой маданияти, аждодларимизнинг юксак ақл-заковатидан далолат бериши алоҳида қайд этилди.\nФото: ЖАҲОН АА


Олимлар «Эйнштейн ҳалқаси» галактик ҳодисасининг пайдо бўлиш сабабини топди 17-10-2021, 20:53 | Zamin.uz\nОлимлар «Эйнштейн ҳалқаси» галактик ҳодисасининг пайдо бўлиш сабабини топди\nТадқиқотчилар «Эйнштейн ҳалқаси» номли космик ҳодисанинг суратлари ёрдамида узоқ галактика бўйича кутилмаган хулосаларга келди, деб хабар беради Hi-Tech.Mail.ru. Астрономлар суратдан галактикагача бўлган 9,4 миллиард ёруғлик йили масофасини ўлчашда фойдаланган. Шу муносабат билан галактика космик эволюциянинг юлдуз шаклланишидаги энг юқори чўққисида эканини аниқлаган.\nСуратда узоқдаги галактика маконнинг тортишиш эгрилиги туфайли катталашган ва бузилгани тасвирланган. Ёш галактикаларда юлдузлар тўдаси шаклланишининг фавқулодда юқори тезлиги сабаб у ердаги юлдузлар минг марта тезроқ «туғилади». Олимларнинг ҳисоблашича, ушбу хулоса замонавий улкан эллиптик галактикаларнинг тезроқ шаклланишини тушунишга ёрдам беради.\nОбъектнинг ҳалқасимон шакли гравитацион линзаланиш бўлиб, унда узоқ галактикадан тушаётган ёруғлик объектнинг манбаси ва унинг кузатувчиси гравитацияси таъсирида эгилади. Эффект биринчи бор 1912 йилда Альберт Эйнштейн томонидан очилган, кейин эса умумий нисбийлик назариясига киритилган.\nГалактиканинг физик хусусиятларини ўрганиш учун астрономлар галактика тасвиридаги линзалар эффектини аниқ моделлаштириши керак бўлган.\n«Бу каби моделни фақатгина Hubble телескопи ёрдамида олиш мумкин эди. Хусусан, Hubble такрорланувчи тўртта тасвирни ва линзаланган галактикадаги юлдузлар тўдасини аниқлашга ёрдам берди», — дейди Испаниядаги Картахена политехника университетининг етакчи тадқиқотчиси Анастасио Диас-Санчес. “Замин” янгиликларини “Facebook”да кузатиб боринг\nЯнгиликлар » Дунё » Олимлар «Эйнштейн ҳалқаси» галактик ҳодисасининг пайдо бўлиш сабабини топди


Нурсултон Назарбоев яна беш йиллик муддатга мамлакат президенти этиб сайланди - BBC News O'zbek\nНурсултон Назарбоев яна беш йиллик муддатга мамлакат президенти этиб сайланди\n4 Апрел 2011\nЯкшанба куни Қозоғистонда бўлиб ўтган президентлик сайловларида яна Нурсултон Назарбоев ғолиб чиққан.\nМарказий Сайлов Комиссияси берган рақамларга кўра, Назарбоев жаноблари 95.5% овозни қўлга киритган. Хабарларга кўра, жараёнда сайловчиларнинг қарийб 90 фоизи иштирок этган.\nНурсултон Назарбоев Қозоғистонни ҳали Қозоғистон Совет Иттифоқи таркибида бўлган 1980 йиллардан бери бошқариб келади.\nБи-би-си мухбирига кўра, Нурсултон Назарбоевнинг яна ғалаба қилишига шубҳа бўлмаган, аммо 95.5 фоиз овоз ҳатто тарафдорларини ҳайратга солиши мумкин.\nМарказий Сайлов Комиссиясига кўра, қолган уч номзоднинг ҳар бири 2%дан камроқ овоз тўплашган.\nҚозоғистонга қарийб 400 нафар халқаро кузатувчисини йўллаган Оврўпода Хавфсизлик ва Ҳамкорлик Ташкилоти ушбу сиёсий жараённи танқид қиларкан, ўтмишда ўтказилган сайловлардаги каби камчиликларга йўл қўйилганини айтган.\nТанқидчилар сайловчиларнинг 90 фоизи иштирок этгани баъзи саволларни қўзғаши мумкинлигини урғулашган. Айрим хабарларга кўра, талабалар олийгоҳлардан қувилиш эҳтимоллари билан қўрқитилиб, овоз беришга мажбурланганлари айтилади.\nСайловлар техник жиҳатдан яхши ташкиллаштирилган бўлишига қарамай, мухолифат тарафидан номзодларнинг йўқлиги жараённи рақобатсиз пойгага айлантирган.\nЧекланган сондаги номзодлар жорий Президент Назарбоев жанобларини мағлуб қилишга ҳаракат қилмаганлар.\n"Биз натижалардан ҳайратга тушмадик, лекин охирги бир неча йил мобайнида ислоҳотлар борасида сўз кетаётган ва ўтган йили ташкилотга раислик қилган мамлакатда бу каби ҳолатдан ҳафсаламиз пир бўлди. Бу сайловлардан бизнинг умидларимиз каттароқ эди. Афсуски, ўтган сайловларда кузатилган камчиликлар яна рўй берди. Қозоғистонда сайловларга оид аҳволнинг яхшиланиши ваъдалари ҳануз амалга ошмаган", деб айтган Оврўпода Хавфсизлик ва Ҳамкорлик Ташкилотининг Остонадаги вакили Хенс-Хаген Эшенбехер.\n"Қозоғистон мустақилликка эришганидан бери кўп нарсага эришган эса-да, ушбу сайловлар мамлакат демократик мажбуриятларни бажариш йўлида ҳамон ишлаши кераклигини кўрсатди", деб айтган ОХҲТнинг қисқа муддатли кузатувчилар ҳайъатига бошчилик қилаётган Тонино Писула.\n"Сайлов кутилган муваффақиятни намойиш қилолмаган бўлса-да, мамлакат буни келажакдаги сайловларни яхшилаш ва ҳақиқий рақобатни таъминлаш учун тажриба сифатида фойдаланади, деб умид қиламиз", дейди у.\nОврўпода Хавфсизлик ва Ҳамкорлик Ташкилотининг узоқ муддатли кузатувчилар гуруҳи раҳбари Даан Эвертсга кўра, улар "афсуски, ушбу сайловларни яхшироқ бўлиши мумкин эди ва яхшироқ бўлиши керак эди", дея хулоса қилишган.\n"Жараён узоқ кутилган ислоҳотларнинг келаси парламент сайловларидан олдин амалга оширилиши зурурлигини кўрсатган.\nЎтган сафарги президентлик сайловлари билан қиёслаганда матбуот янгиликларда номзодларни ёритишда тенгроқ ёритишга ҳаракат қилган. Бироқ, янгиликлардан ташқари сайловга оид таҳлилий дастурлар берилмаган. Умумий маънода сайлов жараёни осойишта ўтган, лекин кузатувчилар жиддий қаллобликларни рўйхатга олишган. Айни пайтда овозларни санаш жараёнида шаффофлик бўлмагани айтилган.\nАйрим ҳолларда халқаро кузатувчилар фаолиятига чекловлар бўлган. Кўпроқ сайловчилар иштирокини таъминлаш учун кўплаб маҳаллий маъмурларнинг аралашуви кузатилган.\nОХҲТ кузатувчиларига кўра, қозоқ расмийларининг сайлов қонунларига тузатишлар киритишганига қарамай, ташкилот андазаларига мос тушмайдиган жиҳатлар ҳамон мавжуд.


Ўзбекистон Президенти янги тайинланган элчиларни қабул (...)\nТадбир аввалида давлатимиз раҳбари янги тайинланган элчиларни мамлакатимиздаги дипломатик миссияси бошлангани билан самимий табриклади.\nБу борада пандемия оқибатларини енгиб ўтиш ва барқарор ижтимоий-иқтисодий тараққиётни таъминлаш, аҳолининг барча қатламларини манзилли қўллаб-қувватлаш ва уларнинг турмуш даражасини ошириш, узоқ муддатли ўсишнинг янги нуқталарини шакллантириш ва мамлакатимизнинг глгобал рақобатбардошлигини таъминлаш масалалари диққат марказида турибди.\nДавлатимиз раҳбари янги элчилар вакиллик қилаётган мамлакатлар билан кенг кўламли ва узоқ муддатли ҳамкорликнинг истиқболларига алоҳида тўхталиб ўтди.\nЧехия Республикаси бизнинг Европадаги ишончли ва истиқболли ҳамкоримиздир.\nДавлатимиз раҳбари Ўзбекистоннинг яқин ва ишончли ҳамкори – Иордания билан икки томонлама муносабатларни янада ривожлантириш муҳим эканини таъкидлади.\nБугун ишончга асосланган сиёсий мулоқот қарор топди. Пандемияга қарамасдан делегациялар билан алмашинув фаол давом этмоқда. Хусусан, кейинги ойларда Туркия ташқи ишлар ва савдо вазирлари бошчилигидаги делегациялар ташриф билан мамлакатимизда бўлди.\nЕвропалик ҳамкорлар томонидан юртимизда амалга оширилаётган демократик янгиланишлар, иқтисодий ислоҳотлар ва трансформация жараёнларига кўрсатилаётган ҳар томонлама кўмак алоҳида қайд этили. Мамлакатимизга ЕИ Преференциялар бош тизимининг бенефициари мақоми берилгани биргаликда эришилган муваффақият ва икки томонлама муносабатларнинг муҳим ютуғи сифатида эътироф этилди.\nПрезидентимиз таъкидлаганидек, Ўзбекистон билан Россиянинг стратегик шериклиги ва иттифоқчилиги мисли кўрилмаган юқори даражага етди.\nДавлатимиз раҳбари сўзининг якунида дипломатик ваколатхоналар раҳбарларига уларнинг Ўзбекистон билан дўстлик ришталари ва кўп қиррали ҳамкорликни мустаҳкамлаш йўлидаги масъулиятли ва шарафли фаолиятига катта муваффақиятлар ва зафрлар тилади.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Севишимни билмай кетган жуфти ҳалолим»\t17:11, 19 сентябрь 2016\tИшхонамдан зўрға чиқдим, уйга боришни ҳеч ҳам истамасдим. Машинам автоуловлар тўхташ жойида турганига қарамай йўлнинг нариги бетидаги хиёбонга йўл олдим. Фавворалардан отилиб турган ўйноқи сув томчиларини кузатиб, кўнглим бироз таскин топгандек бўлди. Охирги пайтларда кўнглим тор бўлиб қолганини ўзим ҳам сезяпман, лекин нима қилай?.. Ҳаммаси мана шу қурмағур кўнгилни деб бўляпти-да! Бундай юришим билан иш битмаслигини тушунганим учун ҳам секин ортимга қайтдим. Уйга кириб борганимда хотиним дастурхон тузаб, мени кутиб ўтирган экан. Турмуш қурганимизга ўн етти йил тўлган бўлса ҳамки, Наргиза ҳанузгача ишдан қайтишимга худди бир маросимдек қарашини йўқотмаган. Лекин булар менга аллақачондан бери ёқмаслигини яширишга зўрға куч топаман...\nСўнгги кунда Наргизанинг юзидан бўса олар эканман, қимирлашга ҳам мажолим йўқлигини сездим. Ўғлимиз биз билан хайрлашиб, кўчага чиқиб кетди. Мен эса ҳамон рафиқамнинг қаршисида турардим, ҳаётимизга шунчаки яқинлик етишмаганига афсус чекардим. Унинг ҳам кўзлари мунгли, худди юрагидаги дардини айтгиси келаётгандек эди. Индамай ишга жўнадим. Аниқроғи, идорага ҳам бормадим, хиёбонда сайр қилгим келди. Қанча вақт юрганимни билмайман, охири идорага қараб чопа бошладим. Ҳовлиқиб Матлубанинг хонаси томон юрдим, у ҳам мени кутгандек эшик остонасида турарди. — Биз ортиқ бирга бўлолмаймиз! Хотиним билан ажрашишни истамайман! — юзимга тарсаки тушса ҳам чидадим, назаримда, Матлуба уйқудан энди уйғонгандек аҳволда эди.


Тестда мажбурий математика фани таркибида геометриядан саволлар бўладими? | hudud24.uz\n2020, 25-Oktabr | 07:33\nБош саҳифа Янгиликлар Маҳаллий Тестда мажбурий математика фани таркибида геометриядан саволлар бўладими?\n17:08 / 27-02-2020\nМаълумки, Олий ўқув юртларига ўқишга кириш учун тест имтиҳонлари топширишда математика фани ҳам мажбурий киритилаяпти. Кўпгина абитуриентларда эса бу борада тушунмовчиликлар бор, математика фани ўзи нима учун мажбурий киритилгани борасида муҳокамалар бўлаяпти. Ҳозирда ўқувчилар томонидан “Математика (мажбурий) фани таркибида геометрия фанидан ҳам тест топшириқлари бўладими?”, деган саволлар берилаяпти.\nДавлат тест марказининг маълумот беришича:\nМатематика (мажбурий) фанидан тест топшириқлари 7-11-синф геометрия дарслигидаги мавзулардан шакллантирилмайди. Лекин математика дарслигида (5-6-синфлар учун) берилган геометрик материаллардан фойдаланилади ва тест топшириқлари шакллантирилади.\nБундай тестлар қуйидаги мавзулар доирасида бўлади:\nБурчак. Тўғри, ўткир, ўтмас ва ёйиқ бурчаклар. Учбурчак, унинг периметри ва турлари. Юз. Тўғри тўртбурчак ва квадрат юзи. Юз ўлчов бирликлари. Айлана ва доира. Айлана узунлиги ва доира юзи. Учбурчакнинг юзи. Катакли қоғозда юзларни ҳисоблаш. Тўғри бурчакли параллелепипед ва куб. Ҳажм. Ҳажм ўлчов бирликлари. Тўғри бурчакли параллелепипед ва куб ҳажми формулалари.\nМатематика (мажбурий) фани таркибидаги тест топшириқлари қуйидаги бўлимлардан шакллантирилади:\n1. Натурал, бутун, рационал, иррационал, ҳақиқий сонлар. Натурал сонлар устида амаллар.\n2. Бутун сонлар устида амаллар.\n3. Ратсионал сонлар устида амаллар.\n4. Нисбат ва пропорсия.\n5. Тенгламалар ва тенгламалар системаси (чизиқли ва чизиқли тенгламалар системаси).\n6. Фоиз ва унга доир масалалар.\n7. Комбинаторика ва эҳтимоллар назарияси.\n8. Кетма-кетлик, қонуният, мантиқ, алгоритм.\n9. Графикларда келтирилган маълумотлар таҳлили.\n10.Жадвалларда келтирилган маълумотлар таҳлили.\n11.Ҳисоблаш қоидалари (амаллар бажариш, арифметик квадрат илдиз, миқдорнинг тақрибий қиймати, сонларни яхлитлаш, абсолут ва нисбий хатолик, соннинг модули, стандарт шакли).\n13.Геометрик шакллар ва уларнинг ўлчовлари.\n14.Фазовий жисмлар ва уларнинг ўлчовлари.\nМаълумот учун: Бу бўлимлар ўқувчининг математик саводхонлигини баҳолаш ва математик билимларини кундалик ҳаёт турмушда қўллай олиш, фойдаланиш компетенсиясини аниқлаш учун муҳим аҳамиятга эга бўлган бўлимлар ҳисобланади. Ушбу бўлимлардаги мисол ва масалалар содда, қизиқарли бўлиб, геометриянинг энг асосий содда тушунчаларини қамраб олади.\nАввалги мақолаМасжидлар асоссиз текширилаётгани ҳақидаги хабарларга қўмита расмий муносабат билдирди\nКейинги мақолаИпотека кредити олувчилар ва банкларга асосий талаблар белгиланди


Бош билан уриш мана бундоқ бўлади! Хет-трик қилган легионеримиз тўпурарлар пойгасида етакчига айланди » Ўзбекистон янгиликлари – Zamin.uz\n, 18 2021, 05:51\n09 мая, 21:13 2 535 Спорт\nҚозоғистон премьер-лигасида “Актобе” шарафини ҳимоя қилаётган Ўзбекистон миллий терма жамоаси ҳужумчиси Игорь Сергеев 10-турнинг ҳақиқий қаҳрамонига айланди.\n“Жетису” жамоасига қарши ўтказилган учрашувда мезбонлар олтинчи дақиқада ҳисобни очган бўлишига қарамай, “Актобе” ўзбекистонлик легионер ҳаракатлари эвазига баҳсни катта фарқ билан якунлади – 1:5.\nИродали ғалабага эришилган ушбу беллашувни бошланғич таркибда бошлаган Игорь Сергеев ўйинда хет-трик қайд этди. Эътиборлиси, у учала голни ҳам бош билан урди. Бу жаҳон футболида ҳам камдан-кам кузатиладиган ҳолат.\nШу тариқа, Игорь Сергеевнинг Қозоғистон премьер-лигасида урган голлари сони олтитага етди. Бунгача, ҳужумчимиз “Тобол”, “Ордабаси” ва “Тараз” жамоалари дарвозасини ҳам ишғол қилганди. Айниқса, “Ордабаси”га қарши баҳсда майон марказидан урган голи анча шов-шув бўлгани ҳам бор гап.\n“Актобе” Игорь Сергеев тўп киритган учрашувларда жами беш очкога эга бўлди. Умуман олганда эса, “Актобе” премьер-лига доирасидаги ўнта учрашувдан учтасида зафар қучди, уч марта дуранг ўйнади, тўрт бор мағлуб бўлди. Жамоа жами 12 очко тўплаган бўлса-да, Сертификация комиссияси тегишли талабларни бузгани учун клубдан уч очкони олиб ташлаган.\nҲозирча, ушбу жамоа ҳисобида қолган 9 очко бор ва улар мусобақа жадвалида ўнинчи ўринда бормоқда.\nИгорь Сергеев легионер сифатида биринчи бор хет-трик қайд этди. Шу орқали премьер-лига тўпурарлари пойгасида пешқадамлик қилаётган бразилиялик ҳужумчи Жоао Паулога етиб олди. Ҳар икки тўпурар ҳисобида олтитадан гол бор. Игорь фаолияти давомида аввал Хитой ва Бирлашган Араб Амирликлари чемпионатларида ҳам тўп терганини яхши биласиз. “Бэйцзин Гоань” жамоаси сафида 14 та ўйин битта гол урган бўлса, “Аз-Зафра” учун олтита баҳсда битта тўп киритган эди.\n“Пахтакор” тарбиялаган Сергеев Ўзбекистон миллий чемпионатлари тарихида “шерлар” таркибида энг кўп гол урган футболчи ҳисобланади. У “Пахтакор”да жами 180 та ўйин ўтказиб, рақиблар дарвозасини 101 марта аниқ нишонга олган.\nЎзбекистон миллий терма жамоаси сафида Игорь Сергеев айни пайтда “Женоа” шарафини ҳимоя қилаётган Элдор Шомуродовдан кейин иккинчи ҳужумчи ҳисобланади. Моҳир тўпурар мамлакатимиз бош жамоаси учун 54 та ўйинда, 17 та тўп киритган.\nШу ўринда, “Актобе”даги фаолияти Игорь Сергеев учун кучлироқ чемпионатларга ўтишида трамплин бўлиши кутиляпти. Яқинда футболчимизнинг агенти Игорга Европанинг кучли клубларидан таклифлар борлигини, трансфер бўйича муайян ишлар амалга оширилаётганини тасдиқлаган эди.\nШунингдек, Сергеевнинг агенти мижозига Осиёнинг гранд клубларидан ташқари, Руминиянинг икки жамоасидан аниқ таклиф бўлгани, бироқ ҳужумчининг ўзи олдига Европанинг кучлироқ чемпионатларида тўп тепишни мақсад қилиб қўйганини ҳам таъкидлади.\n"Пахтакор" Сергеевнинг голи эвазига "Персеполис"ни мағлуб этди 06 мая, 21:25\nАлександр Гейнрихга янги иш топилди 09 июн, 22:15\nАлександр Гейнрих "Ордабаси"да биринчи голини урди 01 мар, 17:15